***OSNOVNA ŠKOLA TRNOVITICA***

***VELIKA TRNOVITICA***

******

***IZVJEŠĆE O REALIZACIJI GODIŠNJEG PLANA I PROGRAMA RADA ŠKOLE I ŠKOLSKOG KURIKULUMA***

***ZA ŠKOLSKU GODINU 2017./2018.***

1. **UVJETI RADA**

**1. Obilježja školskog područja**

Za razliku od prošle godine, u infrastrukturi našeg upisnog područja, nije bilo znatnih promjena.

Završili su i radovi postavljanja vodovodne mreže od Nove Ploščice prema Maloj i Velikoj Trnovitici . Škola već dugo u svojim izvješćima ističe problem opskrbe pitkom vodom te se nadamo da će se i taj problem riješiti iduće školske godine.

U svim naseljima našeg upisnog područja uređeni su i renovirani Mjesni domovi. I to za školu ima posebno značenje.

Potrebno je spomenuti i uređenje prostorije za rad KUD-a Trnovitica jer se i naši učenici uključuju u rad tog društva u izvanškolskoj aktivnosti.

Raduje nas i skrb Općine o uređenju zelenih površina, drvoreda, nogostupa, rasvjete,groblja, križišta u centru Velike Trnovitice te raskrižju Gornje Trnovitice i Gornje Ploščice, ali i postavljanje klackalica, ljuljački, vrtuljka i tobogana za one najmlađe u Velikoj Trnovitici te Novoj Ploščici.

Uz financijsku potporu Općine tijekom i ove školske godine realiziran je program Predškole za 13 budućih prvašića.

Upisno područje Škole uspješno su predstavili naši učenici na mnogobrojnim općinskim, županijskim natjecanjima i državnim natjecanjima.

Velika pomoć općine je bila kupnja udžbenika za sve učenike naše osnovne škole.

**2.Materijalni uvjeti**

Materijalni uvjeti rada za zaposlenike, ali i za materijalno poslovanje Škole nisu se mijenjali u odnosu na prethodne školske godine.

Ako sagledamo opće stanje u društvu, onda moramo biti zadovoljni bar time što su plaće redovito isplaćivane, a uz plaće MZO osigurava sredstva za prijevoz zaposlenika, naknadu za rad u smjenama, za rad s učenicima po prilagođenom programu

Sredstva iz proračuna Bjelovarsko-bilogorske županije za materijalne troškove i investicijsko održavanje školskog prostora su slični u odnosu na prijašnje školske godine. Nadamo se da će realizacijom dobivenog projekta iz E fondova uštediti znatni iznos i smanjiti troškovi. Struja, plin, telefon, internet, kancelarijski pribor i sredstva za čišćenje stavke su redovitog mjesečnog poslovanja, ali i uz štednju te maksimalnu kontrolu izdaci su veći od dobivenih sredstava. Sve škole Bjelovarsko-bilogorske županije susreću se s istim problemima. Ljetni period zbog smanjenja troškova grijanja možda će nam omogućiti da poslujemo pozitivno, no zasigurno nam neće pomoći da napravimo financijske zalihe za nadolazeći zimski period u ovoj kalendarskoj godini. Županija je redovito podmirivala troškove za gorivo i servisiranje školskog kombija te troškove prijevoza učenika putnika javnim prijevozom Čazmatransa.

Nova pravila računovodstvenog poslovanja nametnula su školama obvezu da i za utrošak vlastitih sredstava trebaju od Županije tražiti suglasnost. Zbog toga je Školski odbor donesao Odluku o trošenju vlastitih sredstava za nabavku osnovnih sredstava. Izvor viška prihoda akumulirao se od stanarine u Novoj Ploščici i od prodanih stanova. Zbog zaustavljanja investicija dio sredstava utrošili smo uz suglasnost Županije za nabavku školskog namještaja, prijenosnih računala, projektora s platnom za matičnu i Područnu školu(sve učionice opremljene projektorom).

Kupljen je novi frižider za školsku kuhinju.

I ove školske godine mogli smo računati na potporu iz Općinskog proračuna. **Općina je financirala prehranu za 16 socijalno ugroženih učenika tijekom cijele nastavne godine** odnosno gotovo jedan cijeli razredni odjel. **Financijski je pratila sva mnogobrojna međuopćinska natjecanja i susrete na kojima je sudjelovala škola.**

Najznačajnija potpora roditeljskom domu jest pomoć u sufinanciranju jednodnevnog izleta u iznosu od 100 kn po učeniku. Osigurali su i nabavu drva za školsku kuhinju te je cijena od 4 kn dnevno gotovo simbolična. Osigurali su i financijska sredstva za nagrade za najuspješnijeg učenika u svakom razredu.

.

Na kraju nastavne godine Škola je izdvojila sredstva za nagrade učenicima osmog razreda (odlikaš svih osam godina, sportaš i sportašica godine) te za osvojena prva tri mjesta na županijskim natjecanjima i sudjelovanju na državnim natjecanjima.

I tijekom ove školske godine vršeni su svaka tri mjeseca sanitarni pregledi u školskoj kuhinji, a tijekom devetog mjeseca obavljen je servis plamenika u kotlovnici i plinodojava. Biološki nalazi bunarske vode bili su uredni te se voda koristi za piće.

U ovoj školskoj godini zadovoljni smo sa svime što je učinjeno na poboljšanju materijalnih uvjeta rada.

Kratki tabelarni prikaz financijske pomoći:

|  |  |  |  |
| --- | --- | --- | --- |
| **R.br.** | **Opis** | **Sredstva osigurana** | **Iznos kn** |
| 1. | Financiranje prehrane za 16 učenika slabijeg imovinskog stanja | **Općina Velika Trnovitica** | **11.328,00** |
| **2.** | **Financiranje plaće voditelja programa predškole** | **Općina Velika Trnovitica** | **16.202,97** |
| **3.** | **Financiranje obroka učenicima na natjecanju** | **Općina Velika Trnovitica** | **1.325,00** |
| **4.** | **Nagrade najuspješnijim učenicima na kraju školske godine** | **Općina Velika Trnovitica** | **997,02** |
| **5.** | **Pomoć školi zbog uspješno provedene akcije** | **Crveni križ Garešnica** | **812,40** |
| **6.** | **Računala i računalna oprema** | **Bjelovarsko-bilogorska županija** | **12.240,71** |
| **7.** | **Uredski namještaj** | **Bjelovarsko-bilogorska županija** | **1562,50** |
| **8.** | **Radio i TV prijemnici** | **Bjelovarsko-bilogorska županija** | **3.147,05** |
| **9** | **Samohodna kosilica** | **Bjelovarsko-bilogorska županija** | **14.276,25** |
| **10.** | **Sportska oprema** | **Bjelovarsko-bilogorska županija** | **3.237,20** |
| **11.** | **Frižider** | **Bjelovarsko-bilogorska županija** | **2.069,10** |
| **12.** | **Knjige za knjižnicu** | **Bjelovarsko-bilogorska županija** | **1.970,00** |
| **13.** | **Shema školskog voća** | **Agencija za plaćanja u poljoprivredi, ribarstvu i ruralnom razvoju** | **4.369,35** |
| **14.** | **Projekt ,,Rizik od siromaštva faza II“** | **Osigurano iz sredstva EU** | **23.083,40** |

1. **Učiteljski kadar i ostali djelatnici**

Na realizaciji Godišnjeg plana i programa rada škole u ovoj školskoj godini radilo je 6 učitelja razredne nastave, 15 učitelja predmetne nastave, pedagog, knjižničarka, tajnica, voditeljica računovodstva, 3 spremačice, kuharica, domar-vozač i ravnatelj. Od 34 zaposlenih samo ih je 14 s punim radnim vremenom, a svi ostali dio svog radnog vremena ostvaruju kod drugih poslodavaca ili nemaju puno radno vrijeme.

I u ovoj školskoj godini bilježene su promjene u kadru.

* 1. Učiteljski kadar u razrednoj nastavi

U razrednoj nastavi bilježene su promjene u nastavnom kadru.

Nakon odlaska učiteljice razredne nastave u Matičnoj školi Željke Ribarić na bolovanje od samog početka školske godine (1. rujna 2017.) kao njezina zamjena zaposlena je učiteljica razredne nastave Andreja Žunić. Ova zamjena trajala je do povratka učiteljice Željke Ribarić na rad tj. do 21. ožujka 2018.

Učiteljica razredne nastave u Područnoj školi, Karolina Mraka Jandrilović(zamjena za ravnatelja) otišla je na porodiljini dopust, a na zamjenu je zaposlena učiteljica razredne nastave Marija Gazdekod 4. rujna 2018. godine, prvo do 15 i do 60 dana, a zatim po natječaju. Dana 22. srpnja 2018. učiteljica Karolina Mraka Jandrilović prekinula je porodiljini dopust i vratila se na rad čime je učiteljici Mariji Gazdek istekao ugovor o radu.

Razrednu nastavu u četiri čista razredna odjela u MŠ i 2 kombinirana razredna odjela (1. i 2. raz. te 3. i 4. raz.) u PŠ Nova Ploščica pokrivalo je šest stručnih učitelja.

Učitelji su realizirali svoj godišnji plan i program u području redovne, dopunske, dodatne nastave i izvannastavne aktivnosti u MŠ u poslijepodnevnoj, a u PŠ u dopodnevnoj smjeni, prema Nastavnom planu i programu za osnovne škole.

Nastavni plan i program u RN realizirali su također učiteljica engleskog jezika i vjeroučitelj u četiri čista odjela MŠ i dva kombinirana odjela PŠ te predmetna učiteljica glazbene kulture i učiteljica njemačkog jezika u IV. razredu MŠ i PŠ.

Rješenjem o zaduženju učitelja RN kod svakog ponaosob redovitom, dopunskom i dodatnom nastavom te razredništvom i izvannastavnim aktivnostima ispoštivan je opseg djelatnosti škole.

* 1. Učiteljski kadar u predmetnoj nastavi i strukturiranje radnog vremena

U predmetnoj nastavi bilježene su promjene u nastavnom kadru.

Učiteljica matematike Martina Vacka otišla je na porodiljini dopust, kao zamjena od dana 5. veljače 2018. zaposlena je nestručna osoba Sanja Sulik (mag. ekonomije sa položenim pedagoškim kompetencijama)prvo do 15 i 60 dana, a nakon toga i po natječaju do 5 mjeseci.

Nakon odlaska učiteljice prirode i biologije Kristine Rihter na porodiljini dopust na radno mjesto učiteljice prirode prvo je bila zaposlena učiteljica prirode i biologije Ana Rot od 1. veljače do 28. veljače 2018. jer je zatražila sporazumni raskid ugovora o radu zbog odlaska na rad u drugu školu. Nakon čega je dana 5. ožujka 2018. zaposlena je nestručna učiteljica Adrijana Galunić(dipl. uč razredne nastave s pojačanim programom iz nastavnog predmeta hrvatski jezik), a na mjesto učiteljice biologije dana 7 ožujka 2018. zaposlena je naša učiteljica geografije Tatjana Somer čime je nadopunila svoju satnicu. Obje su zaposlene do 15 i 60 dana, a zatim po natječaju do 5 mjeseci. Ugovor o radu učiteljici Adrijani Galunić je istekao 28. lipnja, a učiteljici Tatjani Somer (u dijelu radnog vremena) 29. lipnja 2018.

Izuzev navedenog sva ostala predmetna nastava stručno je pokrivena.

Dana 17.11.2017. sa porodiljinog dopusta vratila se učiteljica povijesti Danka Kruh-Vuk čime je istekao ugovor o radu Ivanu Torčiću, učitelju na zamjeni

U strukturiranju tjednog odnosno godišnjeg radnog vremena predmetnih učitelja, 40-satno tjedno radno vrijeme ostvarivale su: Gordana Ščrbačić (učiteljica hrvatskog jezika), Martina Vacka i njezina zamjena. Sanja Sulik(učiteljica matematike), Marijana Sušilović (učiteljica njemačkog jezika) i Dajana Šimunčić (učiteljica engleskog jezika).

Jozo Sušilović (učitelj tjelesne i zdravstvene kulture), Danijel Ojvan (učitelj informatike), Ksenija Zimet (učiteljica glazbene kulture) te Ivan Torčić (zamjena) i Danka Kruh-Vuk (učiteljica povijesti) ostvarivali su 20-satno tjedno radno vrijeme.

Tatjana Somer (učiteljica geografije), Kristina Rihter ( učiteljica prirode, biologije i kemije) i njena zamjena Ana Roth, ostvarivale su 15-satno tjedno vrijeme dok su njezine zamjene Adrijana Galunić (učiteljica prirode) ostvarivala 7-satno tjedno, a Tatjana Somer (učiteljica biologije) ostvarivala je 8 satno tjedno radno vrijeme.

Zdravko Damjanović (učitelj likovne kulture) ostvarivao je 12-satno tjedno radno vrijeme, Svjetlana Sokolić (učiteljica tehničke kulture) 9-satno tjedno radno vrijeme dok su Nataša Miljanić (učiteljica kemije) i Tihomir Juretić (učitelj fizike) ostvarivali 8 satno tjedno radno vrijeme.

U predmetnoj nastavi nije prema opsegu djelatnosti škole iskorišten dozvoljen broj izborne nastave vjeronauka zbog svećeničkih obveza u Župi vjeroučitelj Tomislav Fridl nije mogao prihvatiti predloženo povećano zaduženje. Škola posjeduje suglasnost Katehetskog ureda o takvoj smanjenoj satnici stoga je vjeroučitelj ostvarivao 22-satno tjedno radno vrijeme.

Od stručnih suradnika pedagog Juraj Marković te knjižničarka Martina Pavičić Barberić te njezine zamjene Jelena Hasanac (1. 9. do 3.9.2017. i od 17.4. do 28.6.2018.), Katić Maja ( od 4.9. do 20.10.2017.) ostvarivali su 20-satno tjedno radno vrijeme.

Knjižničarka Martina Pavičić Barberić otišla je na bolovanje-komplikacije u trudnoći dana20. ožujka 2018. godine.

* 1. Rad sa učiteljima pripravnicima i stažistima volonterima

Ove školske godine imali smo jednog pripravnika, učitelja povijesti, koji je tijekom ove školske godine i pristupio stručnom ispitu nakon što mu je završila zamjena.

* 1. Ostali djelatnici

- poslove tajnika i administrativnog referenta obavljala je tajnica škole Daniela Kligl na ½ radnog vremena

- poslove voditelja računovodstva i računovodstvenog referenta obavljala je voditeljica računovodstva Ivana Čukman na ½ radnog vremena

- od pomoćnog-tehničkog osoblja bili su zaposleni:

* zamjene domara-vozača (Ivica Sklobić - otišao u mirovinu 23.1.2018., Josip Orač od 10.1. do 14.3.2018. i Krešo Šenkiš od 15.3. do 29.6. 2018.) i domar- vozač Josip Čukman na puno radno vrijeme
* kuharica Ankica Sklobić na puno radno vrijeme
* spremačica u MŠ Marica Čukman na puno radno vrijeme
* spremačica u MŠ Ana Burjana pola radnog vremena, i
* spremačica u PŠ Nova Ploščica Ružica Puž na četvrtinu radnog vremena**.**

**II. ORGANIZACIJA RADA**

1. **Podaci o učenicima, razrednim odjelima i organizaciji nastave**

Školska godina 2017./2018. počela je s odobrenjem MZO-a o odstupanju broja učenika prema standardu. Škola je imala 8 čistih razrednih odjela pri MŠ (I.-VIII. razreda), a PO Nova Ploščica dvije dvorazredne kombinacije (I. i IV. te II. i III. razred) odnosno ukupno 10 razrednih odjela.

|  |  |  |  |  |  |  |
| --- | --- | --- | --- | --- | --- | --- |
| Obilježje | Razredna nastava | | Predmetna nastava | | Ukupno | |
| Učenika | odjela | učenika | odjela | Učenika | Odjela |
| MŠ Velika Trnovitica | 44 | 4 | 55 | 4 | 99 | 8 |
| PO Nova Ploščica | 13 | 2 | **-** | **-** | 13 | 2 |
| u k u p n o | 57 | 6 | 55 | 4 | 112 | 10 |

Rad u MŠ odvijao se u dvije smjene u petodnevnom radnom tjednu, predmetna nastava dopodne, a razredna poslijepodne.

Rad u PO Nova Ploščica bio je organiziran samo u dopodnevnoj smjeni.

Od 103 učenika u MŠ, 29 (12 školskim kombi-busom, a 17 autobusom) su bili učenici putnici koji su dovoženi u školu školskim kombi-busom i autobusom, a odvoženi samo školskim kombi-busom. U odnosu na prošlu školsku godinu smanjen je broj učenika putnika za 1 učenika.

U dopodnevnoj smjeni bila su 28 učenika putnika, a u poslijepodnevnoj 29.

Zbog velikog broja učenika putnika, a i ostalih učenika, školska kuhinja je radila u dopodnevnoj i poslijepodnevnoj smjeni te imala svoju potpunu opravdanost. 16 učenika se hranilo besplatno uz financijsku potporu Općine. Ove godine potpisan je sporazum o partnerstvu u provedbi projekta „Osiguravanje školske prehrane u riziku od siromaštva“ te je na taj način osigurana besplatna prehrana za 25 učenika. Svi učenici bili su obuhvaćeni prehranom u školskoj kuhinji.

U organizaciji rada zbog dobro isplaniranog kalendara rada, ali i zbog nastavnog kadra, koji i zbog nenadanih promjena prihvaća radne zadatke, nije bilo problema. Ministarstvo je financijski pratilo i stručne i nestručne zamjene.

1. **Godišnji kalendar rada škole**

Godišnji kalendar rada škole dobro je isplaniran Godišnjim planom i programom rada škole te smo realizacijom u potpunosti zadovoljni.

Nastavna godina počela je 4. rujna 2017. godine.

Prvo obrazovno razdoblje trajalo je do 22. prosinca 2017.

Nenastavni radni dani prema kalendaru rada škole bio je 31. listopad 2016.

U prvom polugodištu realizirali smo 78 nastavnih dana i 1 nenastavni dan.

U prvom polugodištu učenici V.-VIII. razreda u sklopu terenske nastave posjetili su Zagreb (7.12.2017.), dok su učenici I.-IV. razreda posjetili Bjelovar (6.12.2017.), osim toga učenici VIII. razreda 17. i 18.10.2017. imali su dvodnevni edukativni posjet gradu Vukovaru.

Zimski odmor učenika trajao je od 27. prosinca 2017. do 12. siječnja 2018.

Drugo polugodište trajalo je od 15. siječnja 2018. do 15. lipnja 2018.

Predškola je počela s radom 13. veljače 2018., a u program koji je realizirala stručna odgajateljica Draženka Roob Štivan, bilo je uključeno 13 budućih prvašića. Nakon upisnog postupka provedenog krajem lipnja 2018. utvrđeno je da je upisano 7 učenika u MŠ i 4 učenika u PŠ, a dvoje djece su dobili odgodu upisa u I. razred prema mišljenju stručnog povjerenstva.

Proljetni odmor učenika trajao je od 29. ožujka 2018. do 6. travnja 2018.

Drugo polugodište opterećenije je planiranim aktivnostima (natjecanja, izleti, višednevna ekskurzija) te smo u ovoj školskoj godini prema kalendaru rada škole i Školskom kurikulumom ostvarili jednodnevni naučno-rekreativni izlet za učenike I.-IV. r. MŠ te I.- IV. r. PŠ 27. travnja 2018. u Zagreb, dok su učenici V. - VIII. razreda bili u Krapini.

Poludnevne terenske nastava za učenike VIII. razreda održane su kao profesionalna orijentacija u Srednjoj školi „August Šenoa“ u Garešnici 4. svibnja 2018. prema Školskom kurikulumu.

Učenici V. razreda su prema Školskom s učiteljem povijesti i pedagogom posjetili 24. svibnja 2018. grad Bjelovar (arhiv, Katedrala, gradska knjižnica, središte grada).

Dan škole 25. svibnja 2018. je također bio nenastavni radni dan.

Svečana podjela svjedodžbi upriličena je 26. lipnja 2017. godine za učenike svih razreda PN i RN.

Dopunski rad je održan nakon dugog niza godina i to iz nekoliko predmeta(matematika, geografija, povijest)

Nenastavi dani:

- 5.10.2017.

- 30.4.2018. – nije bio nenastavan kako je predviđeno zbog nadoknade izgubljenih dana u veljači zbog loših vremenskih uvjeta

- 25.5.2018.

1. **KULTURNA I JAVNA DJELATNOST ŠKOLE**

Rad i volja učenika i učitelja na ovom području čini kontinuitet tradicije i uspjeha te je često realizacija veća od sadržaja koji su bili planirani Godišnjim planom i programom rada škole.

Izmjenjivali su se naučni, zabavni, natjecateljski i blagdanski sadržaji koji u objedinjenoj cjelini prikazuju cjelovitost i značaj škole u sredini u kojoj djelujemo.

Pohvale učiteljima i učenicima za rad i uspjeh isticane su tijekom nastavne godine preko oglasa i na sjednicama Učiteljskog vijeća, no za učenike uz pohvale slijedile su često i simbolična darivanja tijekom nastupa, a vrjednije nagrade na kraju nastavne godine.

Kulturna i javna djelatnost škole realizirana je sukladno Godišnjem planu i programu rada škole u dvjema dobnim skupinama:

1. mlađa grupa (I.-IV. razred)
2. starija grupa (V.-VIII. razred)

Kod obilježavanja značajnih datuma važno je napomenuti zajedničke nastupe objedinjenih programa jedne i druge grupe. Razredna nastava, bez obzira što učitelj nije vodio takvu izvannastavnu aktivnost, redovito se uključivala u školske priredbe i akademije na opće zadovoljstvo učenika i radnika.

**Pregled kulturne i javne djelatnosti Škole po razrednim odjelima:**

Razredna nastava

**I. – IV. MŠ i I. – IV. PŠ**

| **Vrsta** | **Plan ostvarivanja** | **Sadržaj** | **Nositelji** | **Ostvarivanje** |
| --- | --- | --- | --- | --- |
| priredbe u razrednim odjelima |  |  |  |  |
| rujan | Doček prvašića | razredni odjeli od 1.r. do 4.r. | 04.09.2017. |
| listopad | Dani kruha i zahvalnosti za plodove zemlje | razredni odjel 1.r. | 18.10.2017. |
| listopad | Dan spomena na mrtve | razredni odjeli od 1.r. do 4.r. | 31.10.2017. |
| prosinac | Blagdan sv. Nikole | razredni odjeli od 1.r. do 4.r. | 05.12.2017. |
| veljača | Fašnik | razredni odjeli od 1.r. do 4.r. | 13.02.2018. |
| travanj | Dan planeta Zemlje | razredni odjeli od 1.r. do 4.r. | 25.04.2018. |
| svibanj | Dan majki | razredni odjeli od 1.r. do 4.r. | 10.05.2018. |
| susreti s piscem, pjesnikom i sl. |  |  |  |  |
| listopad - studeni | Mjesec školskih knjižnica | razredni odjeli od 1.r. do 4.r., knjižničar | 23.10.2017. |
| listopad - studeni | Mjesec hrvatske knjige | razredni odjeli od 1.r. do 4.r., knjižničar | 23.10.2017. |
| veljača | Svjetski dan čitanja naglas | razredni odjeli od 1.r. do 4.r., knjižničar | 02.02.2018. |
| travanj | Noć knjige | razredni odjeli od 1.r. do 4.r., knjižničar | 24.04.2018. |
| travanj | Književni susret sa spisateljicom Željkom Horvat-Vukelja | razredni odjeli od 1.r. do 4.r., knjižničar | 24.05.2018. |
| svečanosti (u školi, izvan škole) |  |  |  |  |
| rujan | Zaziv Duha svetoga | vjeroučitelj | 17.09.2017. |
| prosinac | Božićni blagdani | razredni odjeli od 1.r. do 4.r. | 14.12.2017. |
| ožujak - ožujak | Uskrsni blagdani | razredni odjeli od 1.r. do 4.r. | 28.03.2018. |
| svibanj | Dan škole | svi razredni odjeli | 25.05.2018. |
| lipanj | Zahvalnica | vjeroučitelj | 24.06.2018. |
| lipanj | Svečana podjela svjedodžbi, pohvala i nagrada | svi razredni odjeli | 29.06.2018. |
| natjecanje (u razrednom odjelu, u školi, izvan škole - Lidrano, Znanost mladima, Lijepa naša...) |  |  |  |  |
| posjeti izvan škole |  |  |  |  |
| prosinac | Kino predstava | razredni odjeli od 1.r. do 4.r. | 06.12.2017. |
| travanj - travanj | Jednodnevni izlet | razredni odjeli od 1.r. do 4.r. | 27.04.2018. |

Predmetna nastava

**V. razred**

| **Vrsta** | **Plan ostvarivanja** | **Sadržaj** | **Nositelji** | **Ostvarivanje** |
| --- | --- | --- | --- | --- |
| priredbe u razrednim odjelima |  |  |  |  |
| listopad | Dan kruha i zahvalnosti za plodove zemlje | razredni odjel 5. razreda, razrednica | 20.10.2017. |
| listopad | Dan spomena na mrtve | razredni odjel 5. razreda, razrednica | 30.10.2017. |
| studeni | Dan spomena na žrtve Vukovara | učitelj povijesti | 17.11.2017. |
| prosinac | Večer matematike | učiteljica matematike | 06.12.2017. |
| susreti s piscem, pjesnikom i sl. |  |  |  |  |
| travanj | Manifestacija Noći knjige povodom Dana knjige i autorskih prava | učiteljica hrvatskog jezika, knjižničarka | 24.04.2018. |
| svečanosti (u školi, izvan škole) |  |  |  |  |
| prosinac | Božić | ravnatelj, voditelji izvannastavnih aktivnosti, razredni odjeli | 14.12.2017. |
| svibanj | Dan škole | ravnatelj, voditelji izvannastavnih aktivnosti, razredni odjeli | 25.05.2018. |
| natjecanje (u razrednom odjelu, u školi, izvan škole - Lidrano, Znanost mladima, Lijepa naša...) |  |  |  |  |
| listopad | 5. nacionalno Natjecanje u čitanju naglas - gradska razina u Garešnici (sudjelovale: Tea i Lana ) | knjižničarka | 23.10.2017. |
| listopad | Županijsko natjecanje u krosu | voditelj ŠSD-a | 27.10.2017. |
| veljača | Školsko natjecanje iz tehničke kulture | učiteljica tehničke kulture | 05.02.2018. |
| veljača | Županijsko natjecanje: "Čitanjem do zvijezda" | knjižničarka | 22.02.2018. |
| travanj | Međuškolski kviz | knjižničarka | 12.04.2018. |
| travanj | Međuopćinsko natjecanje u nogometu za dječake | voditelj ŠSD-a | 18.04.2018. |
| travanj | Županijsko natjecanje učenica 5. i 6. razreda u rukometu | voditelj ŠSD | 24.04.2018. |
| posjeti izvan škole |  |  |  |  |
| studeni | Terenska nastava učenika 5. do 8. razreda | ravnatelj, razrednici | 07.12.2017. |
| travanj | Jednodnevni izlet učenika 5. do 8. razreda | ravnatelj, razrednici | 27.04.2018. |
| svibanj | Terenska nastava učenika 5. razreda u Bjelovar (državni arhiv, katedrala) | učiteljica povijesti | 24.05.2018. |

**VI. razred**

| **Vrsta** | **Plan ostvarivanja** | **Sadržaj** | **Nositelji** | **Ostvarivanje** |
| --- | --- | --- | --- | --- |
| priredbe u razrednim odjelima |  |  |  |  |
| listopad | Dan zahvalnosti za plodove zemlje | razredni odjel 6. razreda, razrednik | 16.10.2017. |
| listopad | Dan spomena na mrtve | razredni odjel 6. razreda, razrednik | 30.10.2017. |
| studeni | Dan spomena na žrtve Vukovara | učitelj povijesti | 17.11.2017. |
| prosinac | Večer matematike | učiteljica matematike | 06.12.2017. |
| studeni, prosinac | "20 dana dobrote" | razredni odjel 6. razreda, razrednik | 22.12.2017. |
| susreti s piscem, pjesnikom i sl. |  |  |  |  |
| listopad | Mjesec hrvatske knjige | učiteljica hrvatskog jezika, knjižničarka | 10.11.2017. |
| listopad | Mjesec školskih knjižnica | učiteljica hrvatskog jezika, knjižničarka | 10.11.2017. |
| travanj | Manifestacija Noć knjige povodom Dana knjige i autorskih prava | učiteljica hrvatskog jezika, knjižničarka | 24.04.2018. |
| svečanosti (u školi, izvan škole) |  |  |  |  |
| rujan | Zaziv Duha Svetoga | vjeroučitelj | 10.09.2017. |
| prosinac | Božić | ravnatelj, voditelji izvannastavnih aktivnosti, razredni odjeli | 14.12.2017. |
| svibanj | Dan škole | ravnatelj, voditelji izvannastavnih aktivnosti, razredni odjeli | 25.05.2018. |
| lipanj | Svečana podjela svjedodžbi, pohvala i nagrada | ravnatelj | 29.06.2018. |
| natjecanje (u razrednom odjelu, u školi, izvan škole - Lidrano, Znanost mladima, Lijepa naša...) |  |  |  |  |
| listopad | 5. nacionalno Natjecanje u čitanju naglas | knjižničarka | 23.10.2017. |
| listopad | Županijsko natjecanje u krosu | voditelj ŠSD | 27.10.2017. |
| siječanj | Međuopćinsko natjecanje u stolnom tenisu | voditelj ŠSD | 19.01.2018. |
| siječanj | Školsko natjecanje iz matematike | učiteljica matematike | 25.01.2018. |
| siječanj | Županijsko natjecanje u stolnom tenisu | voditelj ŠSD | 29.01.2018. |
| siječanj | Školsko natjecanje iz tehničke kulture | učiteljica tehničke kulture | 30.01.2018. |
| veljača | Školsko natjecanje iz geografije | učiteljica geografije | 01.02.2018. |
| veljača | Međuopćinsko natjecanje u nogometu | voditelj ŠSD | 19.02.2018. |
| veljača | Međuopćinsko natjecanje u rukometu za djevojčice | voditelj ŠSD | 28.02.2018. |
| ožujak | Županijsko natjecanje iz geografije | učiteljica geografije | 01.03.2018. |
| ožujak | Županijsko natjecanje iz tehničke kulture | učiteljica tehničke kulture | 02.03.2018. |
| ožujak | Međuopćinsko natjecanje u rukometu za dječake | voditelj ŠSD | 06.03.2018. |
| ožujak | Županijsko natjecanje u rukometu za djevojčice | voditelj ŠSD | 13.03.2018. |
| travanj | Međuopćinsko natjecanje u malom nogometu za dječake | voditelj ŠSD | 18.04.2018. |
| travanj | Županijsko natjecanje učenica 5. i 6. razreda u rukometu | voditelj ŠSD | 24.04.2018. |
| posjeti izvan škole |  |  |  |  |
| studeni | Terenska nastava učenika od 5. do 8. razreda | ravnatelj, razrednici | 07.12.2017. |
| travanj | Jednodnevni izlet učenika od 5. do 8. razreda | ravnatelj, razrednici | 27.04.2018. |

**VII. razred**

| **Vrsta** | **Plan ostvarivanja** | **Sadržaj** | **Nositelji** | **Ostvarivanje** |
| --- | --- | --- | --- | --- |
| priredbe u razrednim odjelima |  |  |  |  |
| listopad | Dan kruha i dan zahvalnosti za plodove zemlje | učenici i razrednik 7. razreda | 19.10.2017. |
| studeni | Dan spomena na žrtve grada Vukovara | učitelj povijesti | 16.11.2017. |
| prosinac | Večer matematike | učiteljica matematike | 07.12.2017. |
| susreti s piscem, pjesnikom i sl. |  |  |  |  |
| listopad - studeni | Mjesec školskih knjižnica | učiteljica hrvatskog jezika, knjižničarka | 10.11.2017. |
| listopad - studeni | Mjesec hrvatske knjige | učiteljica hrvatskog jezika, knjižničarka | 10.11.2017. |
| svečanosti (u školi, izvan škole) |  |  |  |  |
| rujan | Zaziv Duha Svetoga | vjeroučitelj | 10.09.2017. |
| prosinac | Božićni program | ravnatelj, voditelji izvannastavnih aktivnosti, razredni odjeli | 14.12.2017. |
| svibanj | Dan škole | ravnatelj, voditelji izvannastavnih aktivnosti, razredni odjeli | 25.05.2018. |
| natjecanje (u razrednom odjelu, u školi, izvan škole - Lidrano, Znanost mladima, Lijepa naša...) |  |  |  |  |
| listopad | Županijsko natjecanje u krosu | voditelj ŠSD | 27.10.2017. |
| siječanj - siječanj | Školsko natjecanje iz matematike. Sudjelovali: učenik 7. i učenik 8.r. | nastavnica Matematike i učenici | 25.01.2018. |
| veljača - veljača | Školsko natjecanje iz geografije. Sudjelovao učenik 7. razreda | nastavnica geografije i učenik | 01.02.2018. |
| veljača - veljača | Školsko natjecanje iz kemije. Sudjelovalo troje učenika 7.r.. | nastavnica Kemije i učenici | 07.02.2018. |
| veljača - veljača | Školsko natjecanje iz biologije. Sudjelovali učenici 7.r.. | nastavnica Biologije i učenici | 08.02.2018. |
| veljača - veljača | Međuopćinsko natjecanje iz nogometa . | nastavnik TZK-a i učenici V.-VIII.r | 19.02.2018. |
| ožujak - ožujak | Županijsko natjecanje iz geografije. Sudjelovao učenik 7.r., | nastavnica Geografije i učenik | 05.03.2018. |
| posjeti izvan škole |  |  |  |  |
| studeni | Terenska nastava učenika od 5. do 8. razreda | ravnatelj, razrednici | 07.12.2017. |
| travanj | Jednodnevni izlet učenika od 5. do 8. razreda | ravnatelj, razrednici | 27.04.2018. |

**VIII. razred**

| **Vrsta** | **Plan ostvarivanja** | **Sadržaj** | **Nositelji** | **Ostvarivanje** |
| --- | --- | --- | --- | --- |
| priredbe u razrednim odjelima |  |  |  |  |
| listopad - listopad | Obilježavanje Dana kruha | učenici, razrednica, roditelji | 26.10.2017. |
| 30. listopada 2017. - 1.studenoga 2017 | Uređenje groba žrtava Drugog svjetskog rata | učenici, razrednica | 30.10.2017. |
| studeni - !8.studenog 2017 | Dan sjećanja na žrtvu Vukovara | učitelj povijesti | 17.11.2017. |
| prosinac | Večer matematike | učiteljica matematike | 06.12.2017. |
| susreti s piscem, pjesnikom i sl. |  |  |  |  |
| svečanosti (u školi, izvan škole) |  |  |  |  |
| prosinac - prosinac | Božićna priredba | voditelji INA | 14.12.2017. |
| natjecanje (u razrednom odjelu, u školi, izvan škole - Lidrano, Znanost mladima, Lijepa naša...) |  |  |  |  |
| listopad | Županijsko natjecanje u krosu | učitelj TZK | 27.10.2017. |
| posjeti izvan škole |  |  |  |  |
| 17, i 18. listopada 2017. | terenska nastava " Posjet učenika osmih razreda Vukovaru " | Memorijalni centar Domovinskog rata vukovar | 17.10.2017. |
| prosinac | Terenska nastava | razrednica, ravnatelj, | 07.12.2017. |

1. **ZDRAVSTVENA-SOCIJALNA I EKOLOŠKA ZAŠTITA UČENIKA**
   1. Zdravstvena zaštita

Zdravstvena zaštita učenika u školi ima značajno mjesto. Ostvaruje se u okviru Plana i programa rada škole, objektivnih mogućnosti te programa i plana specifičnih i preventivnih mjera zdravstvene zaštite za djecu i mladež Zavoda za javno zdravstvo Bjelovarsko-bilogorske županije.

Cilj zdravstvene zaštite je osiguranje nesmetanog rasta i razvoja te tjelesnog i psihičkog sazrijevanja mladih.

Nakon dužeg niza godina, ove godine može se reći da je bolja suradnja ostvarena sa školskim liječnicima, jer je došlo do popunjavanja radnih mjesta te su tako odrađeni i predviđeni poslovi.

U proteklom razdoblju realizirano je sljedeće:

* + - rano uočavanje i prepoznavanje bolesti i teškoća u razvoju
    - zaštita duševnog zdravlja osobito vezano za probleme učenja i prilagodbe na školu
    - sistematski pregledi djece za upis u I. razred
    - sistematski pregled učenika VIII. razreda u svrhu utvrđivanja zdravstvenog stanja i sposobnosti s obzirom na izabrano zanimanje
    - cijepljenje prema planu Zavoda za javno zdravstvo – Službe školske medicine Daruvar
    - pregledi u svrhu utvrđivanja zdravstvenog stanja i sposobnosti za određene sportske aktivnosti (pregledi sportaša)
    - kontrolni pregledi prilikom pojave neke zarazne bolesti i poduzimanje protuepidemijskih mjera
    - rad u Povjerenstvu o psihofizičkom stanju djece
    - u dogovoru s roditeljima obavljeni su stomatološki pregledi (svaki kod svog liječnika) te je obavljena sanacija zubi.

Roditelji su na roditeljskim sastancima i individualnim razgovorima upućivani na provođenje higijensko-zdravstvenih mjera s ciljem povećanja zdravstvene kulture i podizanja nivoa zdravlja. U razvijanju navika provođenja osobne higijene svakodnevno su se brinuli dežurni učitelji, razrednici i učitelji biologije (pranje ruku, preizuvanje, održavanje

čistoće obuće i odjeće, prostora, osobna higijena tijela, zarazne bolesti, ovisnosti, zdrava hrana). Preventivne mjere zauzimale su značajno mjesto u zdravstvenoj zaštiti djece. Posebna pozornost dana je dezinfekciji učeničkog prostora, namještaja i kuhinjskog posuđa, kontroli hrane i prehrani učenika, urednosti sanitarnog čvora, kloriranju vode, a sve s osnovnim ciljem sprječavanja ili širenja neke zarazne bolesti. I rezultati nisu izostali.

* 1. socijalna zaštita

I na početku ove školske godine donesena je Odluka o besplatnoj prehrani 16 učenika lošeg imovinskog stanja zahvaljujući Odluci Općinskog poglavarstva da snosi troškove prehrane za 16 takvih učenika.

U sklopu humanitarnih akcija škola je sudjelovala u akcijama „Solidarnost na djelu 2016“ Hrvatskog crvenog križa i „Za 1 000 radosti“- Zagrli svijet! Hrvatskog Caritasa.

Županijski ured osigurao je besplatno ljetovanje za dvoje učenika V. razreda. U ovoj školskoj godini, po Odluci Učiteljskog vijeća odabrani su učenici koji će ići.

* 1. ekološka zaštita

Čuvanje i uređenje unutarnjeg prostora i vanjskog školskog okoliša, kao i uopće čistoća naše sredine, postala je sastavni dio učeničkog života i realizirano je tijekom godine kroz aktivnosti RO. Nosioci aktivnosti na tom području bili su: cvjećari, likovna grupa, učenička zadruga i razrednici.

Aktivnosti su sljedeće:

- uređenje i održavanje voćnjaka na školskom zemljištu, a najveći dio poslova obavili su učenici viših razreda, članovi učeničke zadruge (obrezivanje i prihrana voćaka, zaštita od glodavaca i hladnoće, podsađivanje, itd.) i domar – vozač (košnja), a organizator navedenih poslova bio je voditelj zadruge Zdravko Damjanović

- skrb o vanjskom prostoru realizirana je prema Godišnjem programu rada škole pa je vozač-domar obavljao košnju trave, uređivao živicu, ukrasno drveće i grmlje, a cvjećari, ekolozi i RO brinuli su o cvjetnim nasadima prema dodijeljenom rasporedu prostora dok je učitelj TZK-a vodio skrb o vanjskim športskim terenima te je i u ovoj školskoj godini u suradnji s Općinom riješen problem košnje velikog nogometnog igrališta

- skrb o unutrašnjem prostoru škole - uz spremačice, domara i majstora koji su uređivali prostor hodnika i stepeništa, mali cvjećari, eko grupa, učenici, učitelji i knjižničarka prigodno su uređivali unutrašnjost školskog prostora, učionice i hodnike.

* 1. školski preventivni program

Kao i svake školske godine provodimo aktivnosti u skladu s uputama MZO-a i AZOO-a. Temeljene su na tri osnovna dokumenta: Nacionalnoj strategiji suzbijanja zlouporabe droga u RH, Programu mjera za povećanje sigurnosti u odgojno-obrazovnim ustanovama pod nazivom «Afirmacijom pozitivnih vrijednosti protiv nasilja» i Programa aktivnosti za sprječavanje nasilja među djecom i mladeži. U tijeku ove školske godine u sklopu Školskog preventivnog programa realizirane su pedagoške radionice u pojedinim razrednim odjelima na satovima razredne zajednice od strane pedagoga Juraja Markovića vezane uz afirmaciju pozitivnih vrijednosti, edukaciju o djelovanju sredstava ovisnosti, nenasilno rješavanje sukoba itd.

Školski preventivni program s temeljnim ciljem smanjenja interesa mladih za uzimanjem sredstava ovisnosti, očuvanja zdrave populacije mladih, unaprjeđenjem tjelesnog i duševnog zdravlja te povećanjem sigurnosti u školi integriran je u sve dijelove odgojno-obrazovnog procesa te su za njegovu realizaciju obuhvaćene sve strukture u školi i izvan škole.

Razrednici svih RO u okviru Plana razrednika, kao i voditelj Eko grupe, ugradili su u svoje programe sadržaje o opojnim sredstvima i njihovom štetnom djelovanju na zdravlje djece i o tome su na prikladan način govorili u okviru planiranih sati. S Policijskom postajom u Garešnici redovito se održavaju kontakti.

Svi učitelji, a posebno učitelji biologije i TZK, u okviru svojih nastavnih predmeta govorili su o štetnosti opojnih sredstava za zdravlje. U svim planovima i programima INA-i planirane su i realizirane aktivnosti s ciljem okupljanja mladeži, uključivanja u određene grupe i sekcije i na taj način se suzio prostor za provođenje slobodnog vremena na neadekvatan način odnosno provođenje vremena bez primjerenog strukturiranog sadržaja i nadzora.

Roditelji su upoznati s programom mjera i ŠPP-om, ukazano im je na njihovu značajnu ulogu u očuvanju zdravlja djece i potrebi stalne komunikacije s djecom i školom.

Učitelji su upoznati s pojavama nasilja u školi te kako ih prepoznati i djelovati. Posebno je korišten svaki nastavni predmet i sadržaj koji ukazuju na određene pouke pogodne za afirmaciju pozitivne vrijednosti protiv nasilja.

Učenici su sudjelovali na predavanjima/radionicama određenim Godišnjim planom i programom rada Škole:

1. Zajedno više možemo (pedagog)

2. Zdrav za 5

* Štetne posljedice i kaznenopravni aspekti zlouporabe alkohola (PU Bjelovarsko-bilogorska i ZZJZ BBŽ)
* Bolest ovisnosti, rizici i zdravstveni aspekti zlouporabe alkohola (pedagog)

3. Mjesec borbe protiv ovisnosti (Vijeće učenika, pedagog, učiteljica biologije)

U Školi su se provodile i druge aktivnosti zacrtane u planovima i programima preventivnog djelovanja te radionice koje je pedagog provodio kroz nastavnu godinu u razredima pod satovima razrednika.

Vijeće učenika uz pomoć pedagoga provelo je raspravu o prehrani učenika u školskoj kuhinji te su svoje prijedloge iznijeli i ravnatelju Škole.

Pedagog Juraj Marković sudjelovao je na stručnim skupovima u organizaciji županijske voditeljice stručnog aktiva pedagoga i županijskim aktivima školskog preventivnog programa kako bi naša škola bila u tijeku s novim spoznajama na području preventivnih programa.

Građanski odgoj i obrazovanje

Građanski odgoj i obrazovanje omogućava mladima da postanu odgovorni i aktivni članovi društva, sposobni djelovati za opće dobro te donositi informirane i promišljene odluke. Građanski odgoj i obrazovanje podrazumijeva usvajanje vrijednosti, stavova i znanja, ali i vještina i sposobnosti kako ta znanja iskoristiti u svakodnevnim situacijama.

Građanski odgoj i obrazovanje u svom sveobuhvatnom shvaćanju obuhvaća dimenzije:

1. **DRUŠTVENA** kroz koju se razvijaju socijalne i komunikacijske vještine važne za ophođenje s drugim ljudima te vještine nenasilnog rješavanja sukoba.
2. **LJUDSKO – PRAVNA** kroz koju se uči o pravima i odgovornostima te kako zaštiti svoja i tuđa prava
3. **POLITIČKA** kroz koju se uči o tome kako se u društvu donose odluke, zakoni i drugi propisi, tko se uključuje u taj proces i na koji način, što možemo učiniti da bismo sudjelovali u tim procesima te kako je ustrojena državna uprava, a kako lokalna i županijska samouprava.
4. **KULTURALNA** kroz koju se upoznaje vlastita kultura, prepoznaju doprinosi različitih kulturnih utjecaja na zajednicu te upoznaju druge kulture i razvija međusobno poštovanje.
5. **GOSPODARSKA** ili **EKONOMSKA** potiče na promišljanje o radu, upravljanju financijama i svemu onom vezanom uz ekonomiju i novac.
6. **EKOLOŠKA** nas usmjerava na važnost održivog razvoja i čuvanje prirodnih bogatstva.

Na početku školske godine učitelji su izradili svoje planove i programe za provedbu GOO i sukladno Kurikulumu redovito provodili u sklopu sata razrednika i predviđenih predmetnih aktivnosti.

1. **ZDRAVSTVENA ZAŠTITA ODGOJNO-OBRAZOVNIH I OSTALIH ZAPOSLENIKA ŠKOLE**

Budući da je Školi Osnivač odobrio iznos za preventivni zdravstveni pregled prema članku 39. GKU („Narodne novine“ broj 39/17.) za 2017. godinu za 14 radnika (većina, a sukladno planiranim županijskim sredstvima) kojima je ova škola matična.

Kuharica je obavila periodični sistematski pregled sukladan posebnom sanitarnom propisu u veljači i kolovozu 2018. godine.

1. **INTERNO STRUČNO USAVRŠAVANJE**
2. **Rad stručnih aktiva u školi**

Stručnom usavršavanju učitelja, kako individualnom tako i kolektivnom, na školi se pridaje potrebna pozornost. U okviru općeg stručnog usavršavanja djelovala su i svojim sadržajem nastojala djelatnicima škole pomoći u ostvarivanju odgojno-obrazovnih zadaća dva stručna aktiva – aktiv učitelja razredne nastave i aktiv razrednika. Pojedini učitelji bili su uključeni u rad stručnih aktiva pojedinih područja (pri školama gdje nadopunjuju svoju normu) odnosno gdje postoje uvjeti za osnivanje određenog aktiva.

Aktivi koji su djelovali u školi raspravljali su na svojim sjednicama o sadržajima iz djelokruga svoga rada, a na osnovu Plana i programa rada.

* 1. stručni aktiv učitelja razredne nastave

Aktiv čine svi učitelji RN-e. Stručni aktiv učitelja razredne nastave je svojim sadržajima nastojao pomoći učiteljima u ostvarivanju odgojno-obrazovnih zadaća. Osnovna zadaća je koordinacija rada među učiteljima, izmjena iskustava te kolektivno stručno usavršavanje učitelja. Voditeljica aktiva je Monika Evaj. Tijekom školske godine 2017./2018. održane su četiri sjednice Aktiva RN. Rad Aktiva odvijao se prema Planu i programu, a realizirani su sljedeći sadržaji:

- donošenje plana i programa rada aktiva za školsku 2017./2018. godinu

- planiranje i programiranje u nastavi

- analiza odgojne situacije u odjelu i školi u cjelini

- razmjena saznanja o novinama te nastavnim planovima i programima sa stručnih skupova izvan škole

- suradnja obitelji sa školom i učenikov školski uspjeh

- praćenje, evidentiranje i ocjenjivanje učenika (Pravilnik)

- dodatni i dopunski rad u nastavi

- program rada razrednika i sata razrednika

- mogućnosti za odgojno djelovanje, teme za sat razrednika

- obilježavanje blagdana, organizacija izleta

- sudjelovanje učitelja RN-e u donošenju Plana i programa kulturne i javne djelatnosti škole

- sudjelovanje učitelja RN-e u donošenju Plana i programa zdravstvene zaštite, socijalne skrbi i ekološke zaštite učenika

- organizacija i održavanje roditeljskih sastanaka.

Tijekom školske godine 2017./2018. obrađene su sljedeće teme koje su pripremili voditeljica aktiva i pedagog:

I. polugodište

1. Učenici s teškoćama u razvoju (pedagog)

II. polugodište

1. Učenici i slobodno vrijeme (pedagog)

2. Dramske igre u RN (pedagog)

* 1. stručni aktiv razrednika

U Aktiv razrednika uključeno je 4 učitelja razrednika od V. do VIII. razreda i ostali predmetni učitelji.

Voditeljica aktiva je Marijana Sušilović.

Tijekom školske godine 2017./2018. Aktiv razrednika naše Škole djelovao je suradnički, a s ciljem ostvarenja osnovnih triju skupina razrednikovih zadaća – organizacijskih, administrativnih i pedagoških.

Članovi Aktiva razrednika surađivali su s učiteljima razredne nastave pri analizama odgojnih situacija, s članovima Razrednog vijeća, stručnim suradnicima, ravnateljicom Škole, roditeljima i učenicima, a s namjerom afirmiranja što kvalitetnijeg stručnog rada i što ugodnijeg školskog ozračja.

Cilj rada Aktiva razrednika je, prije svega, permanentno stručno – pedagoško osposobljavanje za što uspješnije obavljanje odgajateljske funkcije. Stoga su razrednici tijekom školske godine 2017./2018. upoznavani sa suvremenom pedagoškom literaturom, poticani na permanentno učenje socijalnih vještina, gradnju što uspješnije komunikacije s učenicima i njihovim roditeljima (aktivno slušanje), upućeni na značaj njihove osobnosti u stvaranju toplog ozračja u razrednom odjelu, motivirani da što bolje upoznaju sebe, svoje učenike i da pred razredni odjel postave jasne odgojne ciljeve.

Teme koje su obrađene tijekom 2017./2018. školske godine su:

I.polugodište

1. Izazovi u radu s roditeljima (pedagog)

II.polugodište

1. Dramske igre i vježbe u timskom radu (pedagog)

2. Djeca s teškoćama u razvoju (pedagog)

3. Izazovi svakodnevice (pedagog)

Redovito su održavani sastanci, a prema Planu i programu aktiva raspravljani su sljedeći sadržaji:

- donošenje Plana i programa aktiva 2017./2018. školsku godinu

- Plan i program rada razrednika i sata razrednika i RO-a, u okviru mogućnosti za

odgojno djelovanje, tema za SR

- planiranje i programiranje u nastavi

- suradnja obitelji sa školom i učenički školski uspjeh

- izleti, ekskurzije, posjeti

- zdravstvena i socijalna zaštita učenika

- kulturna i javna djelatnost, obilježavanje blagdana i državnih praznika

- racionalna organizacija učenja

- vrednovanje odgojnog rada s posebnim osvrtom na odgojno djelovanje razrednika

- praćenje, vrednovanje i ocjenjivanje učenika (Pravilnik)

- pripreme za održavanje roditeljskih sastanaka.

Stručno usavršavanje razrednika provodilo se i obradom tema na sjednicama Učiteljskog vijeća te prenošenjem informacija, stručnih znanja i iskustava sa stručnih aktiva učitelja, ravnatelja i pedagoga.

* 1. Uključenost djelatnika u usavršavanje izvan škole

Učitelji su bili nazočni i sudjelovali u radu stručnih aktiva, koji su se organizirano održavali na nivou Županije ili Republike Hrvatske, prema planu održavanja stručnih skupova za učitelje i stručne suradnike osnovnih škola iz pojedinih predmeta ili područja.

Stručno usavršavanje realizirano je u okviru rada Učiteljskog vijeća čiji su nositelji bili ravnatelj, učitelji, knjižničarka i pedagog škole.

Stručnim skupovima koje je organizirala Agencija za odgoj i obrazovanje također su nazočili naši učitelji razredne nastave, učitelji predmetne nastave, knjižničarka, pedagog i ravnatelj.

Individualno stručno usavršavanje svi učitelji su provodili prema osobnom planu i programu priloženom Godišnjem planu rada škole.

Saznanje i iskustva s aktiva i seminara prenosili su na svoje kolege stručnjake i primjenjivali ih u nastavnoj praksi.

**VII. RAD STRUČNIH ORGANA, STRUČNIH SURADNIKA I ORGANA UPRAVLJANJA**

**RAD STRUČNIH ORGANA, STRUČNIH SURADNIKA I ORGANA UPRAVLJANJA**

1. **Rad Učiteljskog vijeća**

Rad Učiteljskog vijeća odvijao se prema Godišnjem planu i programu rada škole te je dopunjavan tekućim aktualnostima koje nije bilo moguće planirati.

U ovoj školskoj godini održano je 9sjednica UV čiji su sadržaji osim nastavnog procesa obuhvatili cjelokupan život i rad škole. Na sjednicama UV raspravljalo se o sljedećim temama:

* prijedlog Godišnjeg plana i programa te Školskog kurikuluma (planiranje, programiranje i pripremanje za neposredni odgojno – obrazovni rad te ostale sastavnice Godišnjeg plana i programa te Školskog kurikuluma)
* usvajanje okvirnog vremenika pismenih provjera
* Građanski odgoj i obrazovanje – odluka o donošenju Programa međupredmetnih i interdisciplinarnih sadržaja GOO za osnovne i srednje škole te zadaci prema Kurikulumu GOO
* Pravilnik o izmjenama i dopunama Pravilnika o izvođenju izleta, ekskurzija i drugih odgojno-obrazovnih aktivnosti izvan škole
* Pravilnik o načinima, postupcima i elementima vrednovanja učenika u osnovnoj i srednjoj školi
* Pravilnik o kriterijima za izricanje pedagoških mjera
* obilježavanje Dana zahvalnosti za plodove zemlje u školi te ostaloj tekućoj, kulturnoj i javnoj djelatnosti škole
* obilježavanje Dana Župe i Općine
* obilježavanje blagdana Sv. Nikole i Božića
* stručno usavršavanje u okviru škole – stručne teme:

1. 7 novih trendova u poučavanju (pedagog)
2. Uloga društvenih mreža u poučavanju (pedagog)
3. Djeca s teškoćama u razvoju (pedagog)

* Izvješće o postignućima učenika i ostalih aktivnostima rada škole na kraju 1. polugodišta
* utvrđivanje kalendara školskih natjecanja i susreta te imenovanje povjerenstava za provedbu
* organizacija i provedba terenske nastave
* praćenje ostvarenja učeničkih projekata te kulturne i javne djelatnosti škole
* izvješće sa sjednica Razrednih vijeća
* izvješća sudionika sa stručnih aktiva i skupova
* analiza Školskog preventivnog programa
* profesionalno informiranje i usmjeravanje učenika te e-upisi
* imenovanje Povjerenstva za provedbu i učitelja voditelja i pratitelja te usvajanje izvedbenog plana jednodnevnog naučno-rekreativnog izleta od 1. do 8.razreda
* priprema za provođenje terenske nastave VIII. razreda –Srednja škola A.Šenoe, Garešnica; Memorijalni centar Vukovar
* urednost unutrašnjeg i vanjskog prostora škole
* priprema za proslavu Dana škole
* kalendar aktivnosti do kraja nastavne godine
* klizni raspored u 5. i 6. mjesecu
* udžbenici i pripadajuća dopunska nastavna sredstava za školsku 2017./2018. godinu
* uspjeh učenika na kraju nastavne godine - potvrđivanje prijedloga pohvala i nagrada
* prijedlog učenika za besplatno ljetovanje
* upisi u prvi razred
* izborni programi za školsku 2017./2018.
* prijedlog za ustroj razrednih odjela u školskoj 2017./2018. godini
* analiza ostvarenja nastavnog plana i programa i školskog kurikuluma za školsku 2017./2018.
* formiranje povjerenstava za provjeru identičnosti podataka
* organizacija svečane podjele svjedodžbi, pohvala i nagrada
* pedagoška dokumentacija
* godišnji odmori
* prijedlog Izvješća o realizaciji Godišnjeg plana i programa rada škole za školsku 2017./2018.
* priprema za organizaciju rada škole u školskoj 2017./2018. godini
* administracijski poslovi nastavnika
* Odluka o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2017./2018.

Zaključci doneseni na sjednicama su ispoštivani, a komisije imenovane u tijeku godine valjano su obavile svoj posao.

1. **Rad razrednih vijeća**

Rad razrednih vijeća realiziran je prema Godišnjem planu i programu rada škole. Razredni odjeli RN i PN održali su 4 planirane sjednice. Na sjednicama se raspravljalo o sljedećim sadržajima:

- analiza odgojne situacije u odjelu te plan i program rada u RN

- uključenost učenika u dopunsku i dodatnu nastavu, vjeronauk, izbornu

nastavu, izvannastavne i izvanškolske aktivnosti

- prehrana učenika – prijedlozi za besplatnu prehranu po razrednim

odjelima

- godišnje planiranje i programiranje nastavnog gradiva

- analiza rada i zalaganje učenika s težištem na učenike koji teže ovladavaju

nastavnim sadržajima, pružanje pomoći istima

- ponašanje učenika i potrebne pedagoške mjere

- ostvarivanje nastavnog plana i programa te fonda sati

- analiza uspjeha u nastavi i izvannastavnim aktivnostima

- izostanci učenika, uzroci i posljedice

- suradnja s roditeljima

- obilježavanje blagdana i akcija proljetnog uređenja škole i okoliša

- izleti

- pohvale, nagrade, kazne

- formiranje povjerenstva za usklađivanje podataka u e-dnevniku, svjedodžbi i matičnoj knjizi.

1. **Rad razrednika**

Razrednici su na satu razrednika realizirali Godišnji plan rada i uz to odradili sve ostale poslove razrednika. U nižim i višim razredima pravodobno su održavane sjednice razrednih vijeća, a za roditeljske sastanke korišteni su sadržaji rada specifični za pojedini razredni odjel. Niz pedagoških i odgojnih tema obradili su razrednici na roditeljskim sastancima pojedinih razrednih odjela.

Dobro poznavanje učenika i okružja u kojem žive, stalni kontakti razrednika s učenicima i ostalim učiteljima te po potrebi s ravnateljem ne ostavljaju neriješenu tekuću problematiku pojedinog razrednog odjela.

Uz skrb o odgojnoj situaciji u razrednom odjelu, vodila se skrb o zdravstveno-socijalnoj zaštiti, prehrani učenika, uređenju školskog okoliša, profesionalnoj orijentaciji, kulturnim događanjima, njegovanju baštine kraja u kojem škola djeluje, natjecateljskim nastupima, izletima i ostalom.

O realizaciji plana rada razrednog odjela na kraju nastavne godine podnesena su izvješća.

1. **Rad stručnih suradnika**
   * 1. **Pedagoga**

Rad stručnog suradnika – pedagoga u školskoj godini 2017./2018. odvijao se prema Planu i programu rada pedagoga i to u Osnovnoj školi Slavka Kolara u Hercegovcu te Osnovnoj školi Trnovitica u Velikoj Trnovitici.

Rad pedagoga obuhvaćao je slijedeća područja:

* + - 1. Planiranje i programiranje
      2. Realizacija plana i programa rada škole
      3. Poslovi vezani za upis djece u I. razred
      4. Praćenje odgojno-obrazovnog procesa, analiza postignutih rezultata i prijedlozi mjera za unapređenje nastavnog procesa
      5. Rad na odgojnim vrijednostima
      6. Profesionalno informiranje i usmjeravanje – e-upisi
      7. Identifikacija, opservacija i tretman djece s teškoćama u razvoju te organizacija rada,

neposredan rad s učenicima

* + - 1. Suradnja i savjetodavni rad
      2. Zdravstveno-socijalna i ekološka zaštita učenika i okoliša
      3. Permanentno stručno usavršavanje i obrazovanje
      4. Suradnja s roditeljima
      5. Koordinacija aktivnosti u realizaciji ŠPP-a
      6. Učestvovanje u realizaciji kulturne i javne djelatnosti
      7. Rad u stručnim organima (aktivima, razrednim vijećima, učiteljskom vijeću)
      8. Uvid u satove učitelja
      9. Praćenje ocjenjivanja učenika – primjena Pravilnika
      10. Sudjelovanje u izradi izvješća o radu škole
      11. Predavanja za učitelje, roditelje i učenike
      12. Rad u školskom i županijskom povjerenstvu za psihofizičko stanje djece
      13. Radu u e-Dnevniku i e-Matici
      14. Voditelj jednodnevnog izleta u Zagreb
      15. Voditelj terenske nastave u Zagreb
      16. Ostali poslovi.

U sklopu stručnog usavršavanja, a s ciljem podizanja na viši nivo odgojno-obrazovnog rada i preventivnog djelovanja, pedagog je za učenike održao radionice sljedećih sadržaja: alkohol, pušenje i mladi, učenje, nenasilno ponašanje, komunikacija, Kamo nakon osnovne škole.

* + 1. **Knjižničara**

Rad stručnog suradnika- knjižničara odvijao se prema Planu i programu rada stručnog suradnika- knjižničara za školsku godinu 2017./2018. na pola radnog vremena.

Odvijao se kroz:

a) odgojno- obrazovnu djelatnost

b) stručno- knjižničnu djelatnost

c) kulturnu i javnu djelatnost

**Odgojno-obrazovna djelatnost:**

Rad s učenicima:

Knjižničarka je tijekom školske godine nastojala razvijati čitalačke sposobnosti učenika, razvijati navike posjećivanja knjižnice te upućivati učenike u rad knjižnice. Knjižničarka je, također, pružala pomoć pri izboru knjige te osposobljavala učenike za samostalno korištenje izvora znanja i informacija u knjižnici.

U školskoj godini 2017. /2018. održani su sljedeći nastavni sati:

19.10. Reflexive verben ( 6.r.- njemački jezik; uvodni dio sata)

26.10. Elena Zadravec: Ulaz u knjižnicu zabranjen (1. i 2. r.)

26.10. Elena Zadravec: Ulaz u knjižnicu zabranjen (1. i 2. r.)

27.10. Elena Zadravec: Ulaz u knjižnicu zabranjen (4.r.)

31.10. Elena Zadravec: Ulaz u knjižnicu zabranjen (PŠ Nova Ploščica, 1.-4.razred)

07.11.Integrirani dan u Područnoj školi pod nazivom:

***Integrirani dan*** *Školska knjižnica-poticanje čitanja:*

1- i 2. razred:

U školskoj knjižnici – ponašanje, snalaženje i odnos prema knjigama (sat razrednika)

Mačak Puf u knjižnici Donalda Charlesa (hrvatski jezik)

Klaun u knjižnici Jadranke Del Ponte (hrvatski jezik)

Izrada i oslikavanje straničnika s temom knjiga i čitanja (likovna kultura)

3. i 4.r.azred:

U školskoj knjižnici – ponašanje, snalaženje, fond, zbirke (sat razrednika)

Put knjige od autora do čitatelja (hrvatski jezik)

Kratki roman vezan uz knjižnicu i knjigu – Vještičji mačak (hrvatski jezik)

Izrada i ilustriranje/oslikavanje korica knjige (likovna kultura)

10.11. „Okreni stranicu“ (5.-8. razred- hrvatski jezik)

10.11. Organizacija i poslovanje školske knjižnice (5.r.- sat razrednika)

24.11. Rječnik i pravopis (4.r.- hrvatski jezik)

08.12. Put knjige od autora do čitatelja (2 sata; 3. r.- hrvatski jezik)

19.01. Učlanjenje učenika i prva posudba u knjižnici (1.r.- sat razrednika)

22.01. Samostalno pronalaženje informacija (6.r.- sat razrednika)

02.02.Daniela Kulot i Hortene Ullrich: Gospodin Nosko nalazi prijatelja (4.r.)

02.02. Daniela Kulot i Hortene Ullrich: Gospodin Nosko nalazi prijatelja (1. i 2. r.)

02.02. Daniela Kulot i Hortene Ullrich: Gospodin Nosko nalazi prijatelja (3.r.)

02.02. Čitaj naglas mijenjaj svijet (5.-8.r.- hrvatski jezik)

06.02. D. Kulot i H. Ullrich: Gospodin Nosko nalazi prijatelja (PŠ Nova Ploščica, 1.-4.r.)

15.02. U potrazi za knjigom (8.r.- sat razrednika)

16.02. Dan Sveučilišne knjižnice (8.r.- sat razrednika)

16.02. Enciklopedija (2.r.-hrvatski jezik)

15.02. Mreža (6. r. -hrvatski jezik)

16.02. Mreža (6.r.- hrvatski jezik)

06.03. Dječji časopisi (2. r.- sat hrvatskog jezika)

15.03. Tisak (5.r.- hrvatski jezik)

15. 03.Knjižnica i knjižnična građa (7.r. – hrvatski jezik)

18.05. Časopisi -izvori novih informacija (5.r.- sat razrednika)

22.05. Korištenje enciklopedije, rječnici i pravopis (hrvatski jezik 3.i 4. r.PŠ N.Ploščica)

22.05. Školska knjižnica, dječji časopisi (hrvatski jezik 1.i 2. r.PŠ N.Ploščica)

24.05. Autorsko pravo i citati (7.r.-sat razrednika; sat održan u obliku sudnice)

29.05. Uporaba stečenih znanja (8.r.- sat razrednika)

*Daniela Kulot i Hortene Ullrich: Gospodin Nosko nalazi prijatelja* (1. – 4. razred Matična i Područna škola)

U školskoj knjižnici redovito se sastajala skupina od troje učenika od 5. - 8. razreda koji su se pripremali za natjecanje *Čitanjem do zvijezda*.

Učenici su koristili školsku knjižnicu kao i knjižničnu građu za izradu plakata, referata i školskih zadaća.

Suradnja s učiteljima i stručnim timom

Knjižničarka je redovito surađivala s učiteljima razredne i predmetne nastave te razrednicima. Učiteljicama razredne nastave i učiteljici hrvatskog jezika pružene su potrebne informacije o broju lektirnih naslova koje posjeduje knjižnica te je zajednički izrađen plan čitanja. Konzultiralo se i oko plana nabave lektirnih djela i stručne literature. S učiteljicama razredne i predmetne nastave te razrednicima dogovarano je oko organizacije i vremena provođenja nastavnih sati knjižnično-informacijskog odgoja i obrazovanja, provedbi projekata te kulturne i javne djelatnosti. S učiteljicama područne škole izmjenjivane su knjige za lektiru te dogovarani posjeti knjižničarke područnoj školi, suradnja u vezi zajedničkog projekta te suradnja za Noć knjige. Ostvarena je dobra suradnja s promotorima nakladničkih kuća u vezi osiguravanja udžbenika, priručnika i dopunskih sredstava koji su učitelji odabrali. Suradnja s drugim županijskim knjižnicama ostvarena je u vidu međuknjižnične posudbe (OŠ Slavka Kolara Hercegovac, OŠ Berek) te kroz županijska natjecanja na kojima je naša škola redovito sudjelovala.

Pripremanje, planiranje i programiranje odgojno-obrazovnog procesa i stručno usavršavanje:

Knjižničarka je izrađivala planove i pripremala se za odgojno-obrazovnu djelatnost te surađivala s matičnom službom, knjižnicama, knjižarama i nakladnicima. Redovito je pratila dječju literaturu i literaturu za mlade te web stranice vezane za struku. Sudjelovala je na Učiteljskim vijećima škole te kao član komisije školskih natjecanja.

Knjižničarka je sudjelovala na Županijskim stručnim skupovima u Bjelovaru pod temama: Knjižnična dokumentacija (rujan), Dan dramskog odgoja (listopad), Napredovanje u struci (studeni), Statistika (lipanj) i na stručnom skupu u Velikom Grđevcu: Lovrakovi dani kulture- Čitanje za učenje.

**Stručna- knjižnična djelatnost**

Stručna knjižnična djelatnost obuhvaća poslove organizacije i vođenja rada u školskoj knjižnici, planiranje i izgradnja fonda i nabava građe, inventarizacija, klasifikacija i katalogizacija, praćenje i evidencija knjižničnog fonda, izrada statističkih pokazatelja o uporabi fonda te zaštitu knjižnične građe. Nabava građe provodila se tijekom cijele godine, a sve nove knjige zaštićene su odgovarajućim omotima.

U školskoj godini 2017./2018. ukupno je prinovljeno 57 primjeraka knjižnične građe u iznosu od 4 144, 79 kuna (kupljeno je 36 književnih djela, priručnika i stručne literature u ukupnoj vrijednosti 2 454, 99; darovano je 21 književno djelo i stručna literatura procijenjene vrijednosti 1 689, 8 kuna). Od iskorištenih sredstava, 1453,00 kune dodijelilo je osnivač Bjelovarsko-bilogorska županija. Za taj iznos kupljeno je 20 primjeraka knj.građe. Od ukupnih pribavljenih jedinica građe, 28 je lektirnih djela, a ostalo su slikovnice te literatura za slobodno čitanje i nastavnički fond.

Knjižni fond podijeljen je na učenički i nastavnički. Stanje knjižnog fonda na dan 14. lipnja 2018. godine je sljedeće:

-učenički i nastavnički fond:2 720 knjiga u vrijednosti 146 724,85 kuna

-multimedijska građa: 246 jedinica multimedijske građe u vrijednosti od 24.479,10 kuna

U školskoj knjižnici dostupni su sljedeći časopisi: Bjelovarski učitelj, Hrvatske šume, Moj planet, Modra lasta, Olimp, Prvi izbor, Radost, Smib, Drvo znanja.

U školskoj godini 2017. / 2018. obnovljena je pretplata na časopise: Gospodarski list, Bjelovarski učitelj, Modra lasta, Moj planet, Smib i Prvi izbor i novine: Školske novine. Učenici su pretplaćeni na sljedeće časopise: Modra lasta, Moj planet, Prvi izbor, Radost i Smib.

U razdoblju od 04.09. 2017. do 14.06.2018. računalnim programom zabilježeno je 737 posjeta knjižnici i 961 posudba knjižnične građe. U knjižnici ima 138 aktivnih članova.

Učenici prvih razreda te učenici petih razreda koji su došli iz područne škole učlanjeni su u školsku knjižnicu.

**Kulturna i javna djelatnost**

1. Mjesec hrvatske knjige obilježen je pričanjem priče *Elena Zadravec: Ulaz u školsku knjižnicu zabranjen,* učenicima od 1.-4.razredamatične i područne škole.
2. Na Gradskoj razini natjecanja u čitanju naglas održanog 23. listopadu 2017.god. sudjelovale su i učenice naše škole. U nižoj kategoriji (3.-5.razred) našu su školu predstavljale učenice 5. razreda Lana Rolk i Tea Ivanović, a u višoj kategoriji (6.-8. razreda) učenica 6. razreda Sara Đeri. Natjecanje je održano u Gradskoj knjižnici i čitaonici „Đuro Sudeta“ u Garešnici.
3. Predstavljanje/ Promocija knjige Marije Marčetić: Dani susreta čovjeka i Boga: Božić mog djetinjstva u Velikoj Trnovitici.
4. Koordinacija Božićne školske priredbe i konferansa.
5. Svjetski dan čitanja naglas obilježen je s učenicima od 1.-8.razreda te s učenicima područne škole. Učenicima od 1.4. razreda čitana je priča *Daniela Kulot i Hortene Ullrich: Gospodin Nosko nalazi prijatelja,* s učenicima od 5.-8.r.održana je radionica pod nazivom: *Čitaj naglas, mijenjaj svijet.*
6. Učenici viših razreda i ove su godine sudjelovali na Županijskoj razini natjecanja u znanju i kreativnosti *„Čitanjem* *do zvijezda“* koje se održalo u Đulovcu 22.02.2018. Natjecanje se odvijalo u dvije kategorije. Dario Vuk (8.r.), Tea Ivanović (5.r.) i Lana Rolk (5.r.) natjecali su se u kategoriji pročitanih djela. Učenici su trebali pročitati ove knjige: *Jeff Kiney: Gregov dnevnik, Sue Townsend: Novi jadi Adriana Molea i Jadranka Klepac: Kora od jabuke*. Učenica 7. razreda Nikolina Kokot predstavila je školu u kreativnoj kategoriji natjecanja izradom i prezentacijom plakata : *Zapisi iz škrinjice sjećanja.*
7. Učenici 3. razreda Matične i Područne škole te roditelji učenika 3. razreda sudjelovali su u nacionalnom projektu *Čitajmo mi u obitelji svi.* Projekt se odvijao kroz cijelu nastavnu godinu, a na kraju su učenici ispunili upitnik u kojem su iznijeli svoje dojmove o projektu.
8. Učenici 5. razreda Tea Ivanović, Filip Kolar i Florijan Poslon sudjelovali su na *Međuškolskom književnom kvizu* koje se održalo 12. travnja 2018. godine u OŠ Mato Lovrak u Velikom Grđevcu. Na kvizu je sudjelovalo 16 škola iz Bjelovarsko-bilogorske županije. Za natjecanje učenici su trebali detaljno pročitati knjigu: *Pavao Pavičić- Trojica u Trnju.*
9. Matineja *Noć knjige* povodom Dana hrvatske knjige i Svjetskog dana autorskog prava održala se 26.travnja 2018 godine, a bila je popraćena aktivnostima vezanim za ovogodišnju temu Noći knjige tj. za budućnost knjige. Učenici 1. i 2. razreda te učenici područne škole izrađivali su plakate s naslovnicama knjiga kakve bi oni htjeli u budućnosti čitati. Učenici 3. i 4. razreda izrađivali su plakate o tome kako oni zamišljaju knjigu iz budućnosti, a učenici od 5.-8.razreda snimili su kratki film koji prati status knjige u društvu prije 10 godina, danas te njezin status u narednih 10 godina i može li se knjiga oduprijeti razvoju novih tehnologija.
10. Knjižničarka je posjetila i malu školu (predškolce) u sklopu OŠ Trnovitica, Velika Trnovitica, poklonila im dječje časopise te održala pričaonicu.
11. 24. svibnja 2018. godine naše učenike obradovala je posjeta književnice Željke Horvat- Vukelja, a književnom susretu prisustvovali su učenici od 1.-4. razreda matične i područne škole.
12. S učenicima su održane ove radionice: origami jesenska radionica, dvije kreativne proljetne radionice (učenici 1.r.), dvije radionice popravaka i zaštite knjiga (učenici viših razreda). Učenici su zajedno s knjižničarkom sudjelovali u ukrašavanju panoa iz mjeseca u mjesec. Ovo su neke od tema kojih smo se dotakli: Početak školske godine, Dan kravate, Jesen, Mjesec knjige, Božić, Zima, Valentinovo, Svjetski dan čitanja naglas i tjedan čitanja naglas, Knjige prošlosti i knjige budućnosti, Obilježili smo Noć knjige, Mali kreativci, Svjetski dan borbe protiv dječjeg rada…
13. **Rad Školskog odbora i Vijeća roditelja**
    * 1. Rad Školskog odbora

Školski odbor u sastavu: Ivana Majdak, Marijana Sušilović, Monika Evaj i Ana Ređep održao je 10 sjednica. Za tri član Školskog odbora imenovana od strane Osnivača, Rješenje o imenovanju zaprimljeno je u školi dana 9. listopada 2017. godine. Radu Školskog odbora (verifikacija mandata) pridružili su se Miloš Duduković (31.10.2017.) i Aleksandra Hojka (13.3.2018.) dok se Mira Fadljević nije odazvala pozivima za sjednice (mandat nije verificiran).

Na sjednicama se raspravljalo o aktualnoj problematici iz života i rada škole kao što je:

* + donošenje odluke o broju učenika koji će biti korisnice školske prehrane financirane projektom Osiguranja školske djece u riziku od siromaštva
  + Odlučivanje o suglasnosti za sklapanje sporazuma o prestanku ugovor o radu
  + odlučivanje o davanju /uskraćivanju suglasnosti za zasnivanje radnog odnosa sa učiteljicom razredne nastave u Matičnoj školi do 60 dana
  + odlučivanje o davanju /uskraćivanju suglasnosti za zasnivanje radnog odnosa sa učiteljicom razredne nastave u Područnoj školi do 60 dana
  + odlučivanje o davanju /uskraćivanju suglasnosti za zasnivanje radnog odnosa sa stručnom suradnicom-knjižničarkom do 60 dana
  + odlučivanje o davanju /uskraćivanju suglasnosti za zasnivanje radnog odnosa sa učiteljicom geografije do 60 dana
  + donošenje Plana rada Školskog odbora za školsku godinu 2017./2018.
  + donošenje Školskog kurikuluma za školsku 2017./2018.
  + donošenje Godišnjeg plana i programa rada škole za školsku godinu 2017./2018.
  + odlučivanje o davanju /uskraćivanju suglasnosti za zasnivanje radnog odnosa sa učiteljem/icom razredne nastave u Područnoj školi po natječaju
  + odlučivanje o davanju /uskraćivanju suglasnosti za zasnivanje radnog odnosa sa učiteljem/icom geografije po natječaju
  + podnošenje Izvješća o radu Povjerenstva za borbu protiv pušenja
  + podnošenje Izvješća o radu ŠŠD-a
  + imenovanje voditelja ŠŠD-a
  + verificiranje mandata članovima Školskog odbora imenovanih od Osnivača
  + odlučivanje o davanju /uskraćivanju suglasnosti za zasnivanje radnog odnosa sa učiteljem/icom razredne nastave u Matičnoj školi po natječaju
  + verificiranje mandata članovima Školskog odbora imenovanih od Osnivača (preostalim)
  + donošenje Odluke o usvajanju Rebalansa Financijskog plana za 2017. godinu
  + donošenje Odluke o usvajanju Financijskog plana rashoda i izdataka za 2018., projekcija za 2019. i 2020. godinu
  + donošenje Odluke o donošenju Završnog računa za 2017.
  + donošenje Odluke o raspodjeli rezultata za 7016
  + odlučivanje o davanju /uskraćivanju suglasnosti za zasnivanje radnog odnosa sa domarom-vozačem do 60 dana
  + odlučivanje o davanju /uskraćivanju prethodne suglasnosti za zasnivanje radnog odnosa sa učiteljicom prirode i biologije do 60 dana
  + odlučivanje o davanju /uskraćivanju prethodne suglasnosti za zasnivanje radnog odnosa sa učiteljicom matematike do 60 dana
  + donošenje Pravilnika o radu škole
  + donošenje Odluke o imenima i kriterijima odabira učenika uključenih u projekt osiguravanja školske prehrane za djecu u riziku od siromaštva
  + odlučivanje o davanju /uskraćivanju prethodne suglasnosti za zasnivanje radnog odnosa sa odgajateljicom predškolske djece do 60 dana
  + odlučivanje o davanju /uskraćivanju prethodne suglasnosti za zasnivanje radnog odnosa po natječaju sa domarom vozačem
  + odlučivanje o davanju /uskraćivanju prethodne suglasnosti za zasnivanje radnog odnosa sa učiteljicom prirode do 60 dana
  + odlučivanje o davanju /uskraćivanju prethodne suglasnosti za zasnivanje radnog odnosa sa učiteljicom biologije do 60 dana
  + sporazumni raskid ugovora o radu učiteljice prirode i biologije
  + odlučivanje o davanju /uskraćivanju prethodne suglasnosti za zasnivanje radnog odnosa po natječaju za radno mjesto učitelja/ice matematike
  + odlučivanje o davanju /uskraćivanju prethodne suglasnosti za zasnivanje radnog odnosa po natječaju za radno mjesto učitelja/ice prirode
  + odlučivanje o davanju /uskraćivanju prethodne suglasnosti za zasnivanje radnog odnosa po natječaju za radno mjesto učitelja/ice biologije
  + odlučivanje o davanju /uskraćivanju prethodne suglasnosti za zasnivanje radnog odnosa po natječaju za radno mjesto odgajatelja/ice predškolske djece
  + odlučivanje o davanju /uskraćivanju prethodne suglasnosti za zasnivanje radnog odnosa sa stručnom suradnicom - knjižničarkom do 60 dana
  + donošenje Odluke o usvajanju Polugodišnjeg financijskog izvještaja za 2018. godinu
  + usvajanje Izvješća o realizaciji godišnjeg plana i programa rada škole te Školskog kurikuluma za školsku 2017./2018.

Sjednicama Školskog odbora bila je nazočna većina članova.

Od ostalih radnika u radu Školskog odbora sudjelovali su: ravnatelj, tajnica, voditeljica računovodstva i sindikalna povjerenica.

* 1. Rad Vijeća roditelja

U tijeku ove školske godine održane su3 sjednice. Odaziv roditelja na zakazane sjednice bio je vrlo dobar. Sadržaji rada sjednica omogućili su donošenje pravilnih zaključaka i pozitivnu suradnju.

Sadržaj rada sjednica vijeća bio je uglavnom o:

* + verifikaciji mandata izabranih članova Vijeća roditelja
  + izboru predsjednika i zamjenika predsjednika Vijeća roditelja
  + donošenju Plana rada Vijeća roditelja za školsku 2017./2018.
  + donošenju mišljenja o prijedlogu Školskog kurikuluma za školsku godinu 2017./2018 godinu
  + Školska prehrana u Područnoj školi
  + donošenje mišljenja o prijedlogu Godišnjeg plana i programa rada za školsku godinu 2017./2018.
  + rasprava o Izvješću o realizaciji Godišnjeg plana i programa rada škole i Školskog kurikuluma za školsku 2017./2018..

1. **Rad tajništva i administrativno-tehničke službe**
   1. Tajnik škole

Poslovi tajnika škole odvijali su se u polovici radnog vremena prema Planu i programu rada tajnika za školsku godinu 2017./2018.

Realizirani su poslovi:

* + - normativno-pravni poslovi (izrada ugovora, rješenja, odluka i akata škole te praćenje propisa)
    - administrativno – daktilografski (rad sa strankama i drugim školama, suradnja s tijelima upravljanja, radnim tijelima škole, ministarstvom i Uredom državne uprave te izrada dopisa i fotokopiranja)
    - slanja i zaprimanja pošte
    - urudžbiranja dopisa i vođenja urudžbenog zapisnika
    - vođenja evidencije o radnom vremenu te o dolasku i odlasku administrativno-tehničkih i pomoćnih radnika, kontrola nad godišnjim odmorima radnika
    - vođenja Matične knjige radnika, Personalnih dosjea,vođenje i dopuna e-Matice za radnike škole, unošenje i izmjena podataka u Registar zaposlenih u javnom sektoru te prijavljivanja i odjavljivanja radnika na MIO
    - izdavanje duplikata (prijepisa) svjedodžbi
    - raspisivanja natječaja i vođenja evidencije o kandidatima te suradnja sa Hrvatskim zavodom za zapošljavanje
    - sudjelovanja u pripremi sjednica te vođenja zapisnika Školskog odbora i Vijeća roditelja
    - vođenje evidencije o učenicima te izdavanja potvrda o redovnom školovanju na temelju istih i izdavanje raznih potvrda radnicima škole na temelju javnih ovlasti
    - sudjelovanja u izradi Godišnjeg plana i programa škole i Izvješća o realizaciji Godišnjeg plana i programa rada škole i Šk. kurikuluma
    - izrade statističkih izvještaja
    - uvođenje, razvrstavanje te čuvanje arhivskog i registraturnog gradiva, unos svih podataka iz Zbirne evidencije o gradivu škole u Arhinet
    - nadzor školske kuhinje po načelima HACCP-a
    - vođenje evidencije/registra sklopljenih ugovora, ugovora o radu i ugovora o najmu stana
    - izrada i objava godišnjeg izvještaja o javnoj nabavi i registra ugovora o javnoj nabavi
    - unos podataka u ISAGE aplikaciju (plin)
    - stručno usavršavanje (jednodnevni seminar tajnika i računovođa u Osijeku)
    - sudjelovanje u EU projektu energetske obnove
    - te ostali poslovi.
  1. Voditeljica računovodstva

Poslovi knjigovođe-računovođe škole odvijali su se u polovici radnog vremena prema Planu i programu rada knjigovođe-računovođe za školsku godinu 2017./2018.

Realizirani su poslovi:

* knjigovodstveni poslovi (primanje, odlaganje i likvidiranje financijske dokumentacije, kontiranje, knjiženje, zbrajanje dnevnika i kartica te usklađivanje istih, izrada tromjesečnog, polugodišnjeg i godišnjeg financijskog izvještaja, vođenje knjige sitnog inventara, vođenje osnovnih sredstava, usklađenje i izrada zapisnika, izrada prijedloga Financijskog plana i rebalansa istog, prisustvovanje sjednicama Školskog odbora, suradnja i praćenje ostvarenja sredstava, poslovi likvidatora za račune prema MZO i Županiji, praćenje i plaćanje dospjelih obveza kroz sustav Riznice)
* materijalno knjigovodstvo (izrada inventurnih lista i obračun amortizacije, suradnja s popisnom komisijom oko godišnje inventure, usklađivanje s financijskim poslovanjem i sl.)
* popunjavanje statističkih izvještaja
* izrada Izvješća o nepravilnostima vezanim uz fiskalnu odgovornost
* izrada obrasca TABLICA 01/11 za u skladu osnovica sa HZMO
* izrada faktura za korisnike školske kuhinje, praćenje naplate istih
* vođenje evidencije računa vezanih u sredstva iz EU za projekt školske kuhinje
* vođenje evidencije obustava djelatnika i praćenje istih
* obračuna izrade plaća i ostalih naknada u COP-u, izdavanje potvrda djelatnicima o visini primanja,obračuna putnih troškova radnika, blagajnički poslovi (isplata novca za račune i putne naloge te polaganje na žiro-račun Škole), vođenje Knjige putnih naloga, izrada narudžbenica
* obračun plaće djelatnika predškolskog odgoja iz vlastitih prihoda u sustavu Infomare
* sudjelovanje na edukacijama
* ostali poslovi (otpremanje i prijem pošte, nabave uredskog materijala, unos podataka u ISAGE aplikaciju - struja)
  1. Domar – vozač

U školskoj godini 2016./2017. poslovi vozača-domara odvijali su se prema Planu i programu rada vozača-domara za školsku godinu 2017./2018.

Uz prijevoz učenika u jutarnjim, popodnevnim i poslijepodnevnim satima, vodila se briga o popravku i održavanju novog školskog kombija te zamjeni njegovih guma, o tehničkom pregledu te registraciji starog kombija i novog kombija Nadalje, obavljali su poslove popravaka u školi (izmjena utičnica, sijalica, osigurača, prekidača, zamjene kablova, odčepljenje wc-a, popravak stolova, klupa, radijatora, vrata i prozora), održavanja i punjenja vatrogasnih aparata, brige oko tavanskih prostorija i rada kotlovnice i kosilice. Također su redovito održavali zelene površine oko matične škole (živica, travnjak, nasadi ukrasnog bilja i košnja školskog voćnjaka).

* 1. Kuharica

Poslovi u školskoj kuhinji tijekom ove školske godine odvijali su se prema Planu i programu rada kuharice za školsku godinu 2017./2018.

Pored svakodnevnih poslova izbora i nabave namirnica te njihovog pripremanja i podjele, kuharica je održavala čistoću kuhinje, blagovaonskih stolova, posuđa i pribora, izrađivala mjesečni jelovnik te vodila evidenciju o nabavi i potrošnji namirnica te evidenciju HACCP-a.

* 1. Spremačice

U školskoj godini 2017./2018. poslovi spremačica odvijali su se prema Planu i programu rada spremačica za školsku godinu 2017./2018.

U našoj Matičnoj školi u protekloj školskoj godini o čistoći su brinule dvije spremačice, jedna s punim radnim vremenom i druga s pola radnog vremena što smatramo nedostatnim s obzirom na kvadraturu škole. U Područnoj školi spremačica je zaposlena na 2 sata dnevno.

Uz svakodnevne poslove čišćenja učionica i ostalih radnih prostorija, podova, namještaja te njihova dezinfekcija, spremačice su i znatan dio svakodnevnih poslova u proljetnom, ljetnom i jesenskom periodu obavljale održavajući cvjetne nasade u školi i van škole.

Obavljeno je i generalno čišćenje tri puta godišnje.

1. **Rad ravnatelja škole**

Na samom početku školske godine izvršene su pripreme za organizaciju rada za novu nastavnu godinu. Vodilo se računa da se pravodobno donese Školski kurikulum te Godišnji plan i program rada škole koji su razmatrani na Učiteljskom vijeću i Vijeću roditelja, a usvojio ih je Školski odbor.

Pozitivno ozračje u školi omogućilo je ravnatelju uspješnu realizaciju planiranih zadataka i poslova u odgojno-obrazovnom području te administrativno-upravnim i financijsko-računovodstvenim poslovima. Poslovi planiranja, programiranja i organizacije rada škole pravodobno su izvršeni. Uz poslove pripremanja i vođenja sjednica, sudjelovao je u izradi i realizacije plana i programa za učitelja pripravnika, vršio uvid u ostvarenje odgojno-obrazovnog procesa i ostvarenje programa rada razrednih odjela, brinuo o suradnji škole i roditelja, obavljao savjetodavne razgovore s učenicima, roditeljima, stručnim suradnicima i učiteljima te surađivao s liječnicom školske medicine, Crvenim križem Garešnica, Općinom, Županijom, Ministarstvom znanosti obrazovanja i sporta, Srednjim školama, MUP-om PP Garešnica i Javnom ustanovom za upravljanje zaštićenim prirodnim vrijednostima Bjelovarsko-bilogorske županije.

Promjene u nastavnom kadru: Nakon odlaska učiteljice matematike Martine Vacka na rodiljini dopust zaposlena je nestručna osoba Sanja Sulik.

Isto tako nakon odlaska učiteljice prirode i biologije Kristine Rihter, zaposlene su nestručne osobe Tatjana Somer i Adrijana Galunić

.

Uz praćenje i primjenu zakona, pravilnika i naputaka MZO-a, vršen je uvid pravodobnosti izrade i kvalitete pedagoške dokumentacije nastavnika te se vodila skrb o održavanju školskog prostora, opreme i sredstava i sve ostale nabave potrebne za svakodnevno poslovanje škole. Baš to financijsko poslovanje veliko je opterećenje za rad ravnatelja. Umanjena sredstva iz Županijskog proračuna namijenjena za materijalne troškove škole iziskuju svakodnevnu kontrolu i maksimalnu štednju u kompletnom poslovanju. Odlukom da se preko javnog natječaja provedenog na nivou Županije potpiše ugovor sa novim opskrbljivačem prirodnog plina Međimurje plin i za opskrbu električne energije (GEN-I umjesto Elektre) možda će se smanjiti izdatci za energente u narednom periodu.

U tijeku ove nastavne godine objavljen je niz pravilnika kao što je Pravilnik o djelokrugu rada tajnika te administrativno-tehničkim i i pomoćnim poslovima, Pravilnik o izvođenu izleta, ekskurzija i drugih odgojno-obrazovnih aktivnosti, Pravilnik o sadržaju i trajanju programa predškole, Pravilnik o postupku utvrđivanja psihičkog stanja djeteta, učenika te sastavu stručnih povjerenstava pa se rad škole odvijao u skladu s navedenim zakonskim odrednicama definiranim navedenim pravilnicima. Također, više pozornosti posvetili smo ugradnji i realizaciji građanskog odgoja i obrazovanja kroz zadane sadržaje.

Nakon osobnog osvrta na svoj rad želim istaći otežavajuće okolnosti u kojima sam radila u ovoj školskoj godini:

* umanjena financijska sredstva za materijalno poslovanje škole naročito zbog povećanih troškova za energente
* promjene u nastavnom kadru i tehničkim službama
* organizacija i provedba mnogih školskih i ostalih natjecanja te kulturnih manifestacija
* organizacija nastavnog rada zbog odsutnosti učitelja uzrokovanih odlascima na česte stručne skupove i natjecanja
* organizacija izvanučioničke odnosno terenske nastave i jednodnevnog izleta

Olakotne okolnosti u mom radu bile su:

* razumijevanje Općine te financijsko praćenje prema našim zamolbama (besplatna prehrana, sufinanciranje jednodnevnog izleta za učenike od I. do VIII. razreda i nagrade najuspješnijim učenicima na kraju školske godine)
* dobra suradnja s učiteljima, Školskim odborom i Vijećem roditelja
* dobar suradnički odnos s učiteljima, stručnim suradnicima, administrativnim i tehničkim osobljem

- dobra suradnja s Upravnim odjelom za obrazovanje, kulturu, sport i nacionalne manjine, Uredom državne uprave pri Županiji i Upravnim odjelom za društvene djelatnosti u Županiji.

**VIII. REALIZACIJA NASTAVNOG PLANA I PROGRAMA – ANALIZA ODGOJNO-**

**OBRAZOVNIH POSTIGNUĆA**

1. Pristup planiranju i programiranju svih oblika nastavnog plana i programa

Početkom školske godine donesen je Školski kurikulum te Godišnji plan i program rada škole po kojima su se u školi odvijale sve planirane aktivnosti. Planovi i programi dopunske nastave te izvannastavnih aktivnosti, njihovo vođenje i praćenje obavljeno je u posebnim bilježnicama ili za to propisanim obrascima.

1. Realizacija nastavnog plana i programa

Nastavni plan i program je u potpunosti realiziran u okviru 176 nastavna dana i 5 nenastavna radna dana u svim razrednim odjelima MŠ i PŠ.

1. Rad i postignuća u redovnoj i izbornoj nastavi

Na početku 2017./2018. školske godine bilo je ukupno 109 učenika. U razrednoj nastavi bilo je 56, a u predmetnoj nastavi 53 učenika, a u tijeku školske godine doselilo se troje novih učenika te se broj popeo na 112.Redovito i sistematski je praćeno, vrednovano i ocjenjivano napredovanje učenika, njihovo znanje, postignuća i primjena stečenog znanja iz svih nastavnih predmeta redovne i izborne nastave.

Uspjeh je različit kod pojedinih učenika i pojedinih razrednih odjela. Postoje učenici koji pokazuju interes za usvajanjem novih nastavnih sadržaja sudjelujući neposredno u nastavnom procesu, ali ima i onih koji to nisu činili ili nisu dovoljno činili te su bili zadovoljni minimalnim postignućima i rezultatima. Posebna pozornost dana je onim učenicima koji su pokazali potrebu za pojačanim individualnim pristupom. Po prvi puta nakon niza godina ova nastavna godina završila je s dopunskim radom za učenike, no svi su nakon završetka dopunskog rada uspješno završili svoje razrede i nije bilo potrebe za upućivanjem na popravne ispite.

U razrednoj nastavi svi učenici s uspjehom su završili razred. Od 58 učenika s odličnim uspjehom završilo je razred 40 učenika, 12 s vrlo dobrim i 6 s dobrim. Pet učenika je završilo razred s nedovoljnim uspjehom i upućeni na dopunski rad. Izraženost velikog broja odličnih i vrlo dobrih učenika posljedica je pristupa u ocjenjivanju, kriterija i izračunavanja općeg uspjeha te utjecaja viših ocjena iz predmeta odgojnih područja i izborne nastave vjeronauka.

U predmetnoj nastavi 50 učenika je uspješno završilo razred te na kraju školske godine 18 učenika ima odličan, 27 vrlo dobar, 5 dobar uspjeh. Petero učenika upućeno je na dopunski rad – troje učenika iz 6 razreda i dvoje učenika iz 7 razreda, a po završetku dopunskog rada ustanovljeno je da su uspješno savladali zadane sadržaje predviđene programom dopunskog rada.

Nastava vjeronauka kao izbornog predmeta organizirana je za učenike od I. do VIII. razreda u 10 grupa s ukupno 112učenika od čega u razrednoj nastavi u 6 grupa sa 58 učenika, a u predmetnoj nastavi u 4 grupe sa 56 učenika.

Izborna nastava organizirano se provodila i iz informatike od V. do VIII. razreda u 5 skupina sa 49 učenika te njemačkog jezika od IV. do VIII. razreda u 6 skupina s 55 učenika.

Tijekom nastavne godine učenici su izostali 4.001 opravdan sat te 1 neopravdan sat. Prosječno po učeniku to iznosi 35,1 sati. U odnosu na prošlu godinu riječ je o povećanju izostanaka od 750 sati. Najviše izostanaka ima zbog bolesti i sanacije zuba. Nastavu povremeno izbjegavaju i pojedini učenici koji postižu slabiji rezultat ili oni kojima se roditelji neodgovorno ponašaju no sve je opravdano liječničkim ispričnicama. Prijedlog mjera: individualni i grupni razgovori s roditeljima i učenicima o izbjegavanju nastave i opravdavanjem liječničkim ispričnicama da bi se smanjio broj izostanaka s različitih vrsta ispitivanja. Time bi se razvijala svijest o većoj odgovornosti prema sebi i svojem životu što bi vodilo uspješnijem zadovoljavanju školskih obveza.

Za postignut odličan uspjeh, primjerno vladanje te izvanredna postignuća u izvannastavnim aktivnostima pohvaljeno je 38 učenika od I. do VIII. razreda, a 22 učenika je nagrađeno i to neki po više osnova, što ukupno iznosi 60 učenika.

1. Rad i postignuća u dodatnom radu i rad s darovitim učenicima

Dodatni rad u predmetnoj nastavi organiziran je u ukupno 8 skupina s ukupno 47 učenika: geografija – VI. i VII. razred s 8 učenika, biologija – VII. i VIII. razred s 5 učenika, njemački jezik – V. i VI. razred s 10 učenika, likovna grupa – V. razred s 6 učenika, Klub mladih tehničara – V., VI. i VII. razred s 10 učenika te matematika – V. do VIII. razred s 8 učenika

Učenici su sudjelovali na natjecanjima iz geografije, tehničke kulture, kemije, biologije, matematike te tehničke kulture.

S darovitom djecom radilo se na satovima redovne nastave, a posebna pozornost dana im je na grupama dodatnog rada.

U razrednoj nastavi dodatni rad organizirano se provodio iz matematike u 6 grupa s ukupno 27 učenika.

1. Rad s učenicima koji rade po individualiziranom i prilagođenom programu te dopunskoj nastavi

U ovoj godini jedan učenik iz VIII. razreda radio je po redovitom programu uz prilagodbu sadržaja i individualizirane postupke iz svih predmeta.

Jedan učenik III. razreda pohađa nastavu po redovitom programu uz individualizirani pristup iz svih nastavnih predmeta.

Navedenim učenicima pristupano je u radu na njima najprikladniji način, praćeni su u svom radu te su dobivali svu moguću pomoć pri usvajanju gradiva. Učitelji su pratili učenike tijekom školske godine te prilagali svu dokumentaciju u dosje pojedinog učenika.

Pred kraj školske godine dobili smo rješenja za dvojicu učenika (II. i IV. r) o nastavku pohađanja nastave po redovitom programu uz prilagodbu sadržaja i individualizirane postupke iz svih predmeta te smo krajem kolovoza dobili obavijest o rješenju za učenika VI. r. o polaženju nastave po redovitom programu uz prilagodbu sadržaja i individualizirane postupke iz obrazovnih predmeta.

Dopunska nastava provodila se prema Godišnjem planu i programu rada škole, te su se uz predviđene brojeve učenika uključivali povremeno i ostali učenici iz pojedinih razrednih odjeljenja.

1. Realizacija plana izvanučioničke nastave

Izvanučionička nastava organizirana je u razrednoj i predmetnoj nastavi.

Ostvareni sadržaji su sljedeći:

* + poludnevna terenska nastava VIII. r.(Srednja škola Bartola Kašića Grubišno Polje; Srednja škola Augusta Šenoe, Garešnica)
  + jednodnevni izlet u NP Plitvička jezera– razgled nacionalnog parka - za učenike I.-VI. r. MŠ te I.- IV. r. PŠ
  + višednevni izlet u srednju Dalmaciju – učenici VII. i VIII. r. MŠ
  + dvodnevni edukativni posjet Vukovaru učenika VIII. razreda

1. Rad i postignuća u izvannastavnim i izvanškolskim aktivnostima

Većina učenika bilo je uključeno u jednu ili više izvannastavnih aktivnosti:

Male rukotvorine 1 grupa I. razred 8 učenika

Cvjećarska sekcija 1 grupa II. razred 13 učenika

Recitatorska družina 1 grupa III. razred MŠ 16 učenika

Dramska družina RN 1 grupa IV. razred 10 učenika

Učenička zadruga-voćari 1 grupa V. razred 6 učenika

Tamburaški orkestar 1 grupa IV.- VIII. razred 23 učenika

Pjevački zbor 1 grupa V.-VIII. razred 33 učenika

Recitatorska družina PN 1 grupa VII. razred 10 učenika

ŠSD «Mladost» 4 grupe V.-VIII. razred 30 učenika

E-aktivnosti 1 grupa VIII. razred 15 učenika

Ritmička družina PŠ 1 grupa II. i III. r. PO 6 učenika

Mali ekolozi 1 grupa I.-IV.r. PO 5 učenika

Sve navedene grupe radile su prema Planu i programu rada škole i načinjenim svojim programima. Sudjelovale su s različitim sadržajima i programima u obilježavanju blagdana i značajnih datuma, u uređenju okoliša i voćnjaka škole te na sportskim natjecanjima.

Cvjećarska skupina se aktivno kroz školsku godinu brinula o čistoći i uređenju okoliša, ujedno su obilježavali prigodne datume.

Učenička zadruga se brinula o školskom voćnjaku i uključila u humanitarnu akciju „Solidarnost na djelu“.

Kao i prijašnjih godina sva svečana događanja u školi i župnoj crkvi popratili su naši tamburaši i pjevački zbor dok su nas svojim glumačkim izvedbama uveseljavale dramska i recitatorska družina. Uz navedene nas je zabavljala svojim plesnim pokretima i ritmička skupina.

Financijsku pomoć za rad ŠSD u okviru kojeg su radile navedene sekcije dala je Općina.

Postignuti su zapaženi rezultati na općinskim i međuopćinskim natjecanjima te sudjelovanje na županijskim natjecanjima. Članovi ŠŠD-a sudjelovali su na Danu grada Garešnice te su za sudjelovanje nagrađeni. Jedan učenik sudjelovao je na krosu Sportskih novosti u Zagrebu i postigao je zapažen rezultat u jakoj konkurenciji.

Klub mladih tehničara se pripremao za natjecanje iz tehničke kulture gdje je postigao zapažene rezultate.

Učenici naše škole također su uključeni u izvanškolske aktivnosti koje im se upisuju u svjedodžbu ukoliko su na kraju školske godine donijeli potvrdu, a njihove rezultate evidentiraju nositelji tih programa u kojima sudjeluju.

**IX. PRIJEDLOG MJERA ZA STVARANJE ADEKVATNIH UVJETA RADA I MJERA ZA UNAPREĐIVANJE ODGOJNO-OBRAZOVNOG RADA**

Predlažemo sljedeće mjere za stvaranje boljih uvjeta rada i za unapređenje odgojno-obrazovnog rada:

* + na odgojno-obrazovnom planu temeljem cjelokupnog uspjeha, navedenih pokazatelja i izvješća razrednika s ciljem poboljšanja rada i uspjeha u nastavi potrebno je učenike rasteretiti određenih sadržaja u pojedinim predmetima, omogućiti veći broj sati za kvalitetno ponavljanje i uvježbavanje te za primjenu znanja u praksi primjenom sadržaja NOK-a
  + osnovni odgoj i obrazovanje sadrži etičku dimenziju potrebnu za život dostojan čovjeka pa je razvoj mišljenja, stavova, motivacije i volje sastavni dio poučavanja i učenja u osnovnoj školi
  + poticanje svih učitelja na prihvaćanje i primjenu timskog rada kao suvremenog oblika rada u nastavi
  + pedagoške radionice za sve učitelje
  + korištenje suvremene informatičke opreme i interneta
  + pridržavati se odrednica Zdravstvenog odgoja i obrazovanja
  + pridržavati se odrednica Građanskog odgoja i obrazovanja
  + potaći rad s darovitim učenicima (više rada učitelja s darovitim učenicima, pedagoške radionice, savjetodavni rad s učiteljima, izrada didaktičkog materijala za darovite učenike, nabavka literature )
  + individualiziranom pristupu u nastavi dati veću pozornost, učenike opterećivati prema sposobnostima i mogućnostima, iskoristiti maksimalno sklonosti učenika
  + veći broj radionica za učenike kojima se promiču pozitivni stavovi prema radu, odnosu prema drugima i nepoželjnim oblicima ponašanja
  + kriterijima ocjenjivanja dati veću pozornost i maksimalnu objektivnost
  + dopunsku i dodatnu nastavu više usmjeriti na svladavanje nastavnih sadržaja u skladu sa sposobnostima i kreativnošću učenika te stvoriti mogućnost da svako dijete uči i bude uspješno
  + nastaviti dobru suradnju s roditeljima te i dalje ukazivati na potrebu suradnje sa školom, jer oni moraju postati prvi čimbenik odgoja i obrazovanja u smislu brige o djetetu, stvaranja povoljnih uvjeta za rad kod kuće te razvijanju radnih navika i primjerenog ponašanja
  + učenike treba poučiti individualnim i kolektivnim pravima i odgovornostima
* veća aktivnost učenika na satu
* više se orijentirati na razvoj vještina i sposobnosti kod učenika
* satove razrednika koristiti za promicanje odgojnih vrijednosti
  + poticati suradnju sa stručnim službama izvan škole
  + organizirano obilježavati blagdane i značajne datume i njegovati pučke običaje
  + u ostvarivanju odgojno-obrazovnog procesa značajno je stvaranje i razvijanje suradničkih odnosa
  + nastaviti suradnju s Općinom, Županijom i MZO-a.

Također ćemo se i dalje pridržavati temeljnih sastavnica Nacionalnog okvirnog kurikuluma za predškolski odgoj i obrazovanje te opće obvezno i srednjoškolsko obrazovanje:

* društveno-kulturne i odgojno-obrazovne vrijednosti
* ciljevi koji izražavaju učenička postignuća tijekom odgoja i obrazovanja odgovarajući na pitanja: koja znanja svaki učenik treba usvojiti te koje vještine, sposobnosti i stavove treba razviti
* načela kao smjernice odgojno-obrazovne djelatnosti
* metode, sredstva i oblici rada
* odgojno-obrazovna područja kao temeljni sadržaj
* ocjenjivanje i vrjednovanje učeničkih postignuća i škole.

U Velikoj Trnovitici 31. kolovoza 2018.

KLASA:602-02/18-01/01

URBROJ: 2123-27-01-18-1

Predsjednica Školskog odbora Ravnatelj

Ivana Majdak, v.r. Zdravko Ređep, v.r.